Kompanije „bježe“ sa prestižnih lista na manje uređeni dio tržišta – Bankar.me\nKompanije „bježe“ sa prestižnih lista na manje uređeni dio tržišta\nDecember 23, 2020 BERZA, Članci, CRNA GORA, CRNA GORA, SVE VIJESTI Leave a comment\nZakon o privrednim društvima natjerao je kompanije da “bježe” sa prestižnih lista Montenegroberze (Prime, Standard i Slobodno tržište) i traže da se njihove hartije uvrste na niži berzanski segment jer im to, u krajnjem, omogućava niže troškove, odnosno da imaju tročlani umjesto petočlani odbor direktora.\nDva od pet članova uprave trebalo bi, prema novim propisima, da budu nezavisni, a kompanije koje imaju jednog vlasnika su procijenile da im je to suvišan trošak zbog čega insistiraju na tročlanim odborima direktora. Kod tročlanog borda, jedan član mora biti nezavisni.\nNovim Zakonom o privrednim društvima (član 4) definisano je društvo od javnog interesa:\n“Društvo od javnog interesa je akcionarsko društvo (javno akcionarsko društvo) i društvo sa ograničenom odgovornošću (javno društvo sa ograničenom odgovornošću) koje se osniva u skladu sa ovim zakonom i koje emituje hartije od vrijednosti i druge finansijske instrumente koji su uključeni u trgovanje na regulisanom tržištu u Crnoj Gori ili inostranstvu, na zahtjev emitenta”.\nU zahtjevima da akcije kompanija budu na nižem segmentu tržišta – multilateralna trgovačka platforma (MTP ME tržište), saznajemo, prednjače domaće osiguravajuće kompanije i privredna društva sa jednim vlasnikom. Tako će na regulisanom Slobodnom tržištu, sa petočlanim bordom, ostati samo Lovćen osiguranje, u većinskom vlasništvu Triglav grupe. Otvara se pitanje kako osigiravajuće kuće koje brinu o imovini privrede i lica, koje su uspješne i profitabilne kompanije, strogo kontrolisane nisu od “javnog interesa” na berzi.\nDefinisano vlasništvo, sa jednim ili svega nekoliko akcionara u kompaniji, po pravilu znači rijetko trgovanje akcijama ili potpuni izostanak trgovanja na berzi.\nDirektorica Montenegroberze Milena Vučinić ocijenila je za „Vijesti“ da je činjenica da “pojedina od privrednih društva poput banaka, osiguravajućih društava i sl, upravljajući i kontrolišući veliki dio tržišta i upravljajući životima ljudi i njihovim sredstvima, držeći njihovo zdravlje i živote – polise (osiguravajuće kuće) i sredstva (banke, kreditne institucije), imaju značajan – javni uticaj na cjelokupno društvo”.\n“I da njihovo poslovanje treba strogo regulisati upravo zbog toga, a ne zbog činjenice da su im HoV uključene u trgovanje na regulisanom berzanskom tržištu. Poenta Zakona o privrednim društvima je upravo u strožem regulisanju ovakvih društava, a na ovaj način se potpuno obesmišljava”, ocijenila je Vučinić.\nPrevious Velika Britanija se u novembru zadužila 31,6 milijardi funti\nSljedeći Udruženje ugostitelja Budva prijeti otpuštanjem radnika\n“Butterfly Finance” od ponedjeljka na MTP ME tržištu\nVanredna revizija berzanskog indeksa MONEX


BAJDEN: Sveobuhvatni sporazum da bude fokusiran na priznanje | Ekspres.net\nVršilac dužnosti predsednice privremenih prištinskih institucija Vjosi Osmani objavila je da je od predsednika SAD Džozefa Bajdena dobila čestitku povodom, kako se navodi,13. godišnjice nezavisnosti Kosova, a u kojoj je on poručio da je potrebno obezbediti sveobuhvatni sporazum o normalizaciji s Beogradom, a koji bi bio “fokusiran na međusobno priznanje”.\n“Veze između naših naroda ostaju čvrste, zasnovane na zajedničkoj posvećenosti nastavku napretka Kosova i njegove trajne snage kao suverene, nezavisne, multietničke i demokratske države”, piše u Bajdenovom pismu koje je Osmani objavila na svom Fejsbuk nalogu.\nPovezane vesti – Šegrti\n“Ima još mnogo posla koji je potrebno uraditi, uključujući obezbeđivanje sveobuhvatnog sporazuma o normalizaciji sa Srbijom, usredsređenog na međusobno priznanje” naveo je Bajden.\nU pismu se pominje i borba protiv pandemije Covida 19 i ubrzanje ekonomskog rasta koji bi obezbedio prosperitetnu budućnost “za sve građane Kosova”.\nPredsednik SAD ističe i da “na ličnom planu” Kosovo ima posebno mesto u porodici Bajden, s obzirom na to da je najstariji sin Bo Bajden, koji je preminuo zbog raka, jedan deo svoje karijere proveo upravo na Kosovu.\nTags Džo Bajdenkosovomeđusobno priznanjepriština\nGRENEL: Obama i Bajden su ignorisali Beograd i Prištinu osam godina OSMANI: Bajden zna istinu o Kosovu, odnosi sa SAD biće bolji nego pod Trampom KURTI: Sa Bajdenom će biti drugačije MONTGOMERI: Poruka Bajdena očekivana, slede pritisci


Zlatni ključ grada Šangaja uručen direktori TOS-a | Turistička organizacija Srbije\nZlatni ključ grada Šangaja uručen direktori TOS-a\nTuristička organizacija Srbije (TOS) danas je domaćin gostima iz Turističke organizacije Šangaja. Ovo divno prijateljstvo ali i važna poslovna saradnja danas je potvrđena, time što je direktorki Turističke organizacije Srbije Mariji Labović uručen zlatni ključ grada Šangaja.\nGosti iz Turističke organizacije Šangaja prilikom posete Srbiji obišli su naše značajne „city break“ destinacije Beograd i Novi Sad i tom prilikom iskazali svoje oduševljenje.\nTokom posete održani su važni poslovni sastanci, a TOS-u je uručen poziv za učestvovanje na festivalu turizma 2018. u Šangaju. Ugovoreni su i poslovni sastanci koji će se održati na sajmu turizma CITM 2018. u Šangaju. Ovaj turistički sajam privlači profesionalce iz oblasti turizma širom sveta i predstavlja najveću profesionalnu izložbu vezanu za putovanja.\nKoliko je u godini promocije turizma EU i Kine (2018 EU-China Year of Tourism) važno partnerstvo između TO Srbije i TO Kine, kao i između TOS-a i grada Šangaja, govori i činjenica da su kineski turisti samo u 2017. godini, ostvarili 145 miliona putovanja van njihove zemlje, a u Srbiji već za prva 2 meseca poseta kineskih turista beleži rast od 254%.\nPored toga, prema istraživanju koje je sprovela Evropska turistička komisija, kineski turisti će u Evropi potrošiti više nego putnici sa drugih prekomorskih tržišta, što je veoma značajno za Srbiju kao turističko tržište.\nTuristička organizacija Srbije ponosna je na uručenu nagradu koja svedoči o trudu i kvalitetu rada u promociji turističke ponude Srbije na ovom važnom tržištu, kao i o interkulturalnom razumevanju i unapređenju profesionalnih odnosa između Kine i Srbije.


- Nije to bila samo provincijalna imitacija stila, već su zahvaljujući stranim projektantima građeni objekti koji su dosledno poštovali duh i odlike ovog novog stila - objašnjava Donka Stančić, istoričarka umetnosti i autorka monografije „Novi Sad od kuće do kuće“.\nPrema njenim rečima, za reprezentativna dela secesije mogu se smatrati Menratova i Vinklova palata, palata „Gvozdeni čovek“, kompleks Sinagoge i još mnoge vile i stambene palate mahom građene u centru. Da bi Jozef Menrat, poznati trgovac nameštajem, sagradio svoju palatu morao je da objedini dva placa u centru grada. Isto to morao je za svoju palatu u neposrednoj blizini da uradi i Ištvan Vinkl, dok je Aleksandar Adamović spojio čak tri placa da bi izgradio impresivnu secesijsku palatu koja dominira današnjim Trgom mladenaca.\n- Zemljište na kome je izgrađena palata „Gvozdeni čovek“ prvobitno je zauzimalo Rimokatoličko groblje na kome je najpre sagrađena masivna ugaona spratna kuća. Ona je srušena da bi bila izgrađena dvospratna reperezentativna palata, odlično uklopljena sa susednom neogotičkom katederalom - ističe Stančićeva.\nNa Menratovu palatu danas se naslanja stakleni „Pariski magazin“ koji Novosađani često ocenjuju kao urbanistički promašaj, a Adamovićevu palatu okružuju skele zbog odronjavanja fasade.\nNa Trgu Marije Trandafil nalazi se najbolje očuvana secesijska palata na kojoj do danas nije bilo čak nijedne građevinske intervencije.\n- Zgrada je delo poznatog budimpeštanskog arhitekte Lipota Baumhorna koji je u Novom Sadu projektovao pet najreperzentanivnijih secesijskih zgrada, računajuči i kompleks Jevrejske zajednice - napominje Donka Stančić.\nDve vile i danas privlače pažnju svojim izgledom, a izgrađene su u nekada rezidencijalnom kvartu, danas strogom centru Novog Sada. Vila „Gutman“, po vlasniku Alfredu Gutmanu, građevinaru i brodovlasniku, spada u najmonumentalnije i jedinstvena je po graditeljskoj maštovitosti. U njoj je danas smešten dečji dispanzer. U njenoj blizini, Jožef i Joahn Štolc sagradiće jedan od najživopisnijih objekata u tom delu grada na kome je najdoslednije primenjen stil secesije.\nPopravljen most preko Stare Tise\nBačko Gradište - Radovi na mostu preko Stare Tise u Bačkom Gradištu koji spaja opštine Bečej i Novi Bečej su privedeni kraju, ali poljoprivrednici pre svega sa bačke strane nisu oduševljeni najavama iz opštine Bečej koja je i finansirala rekonstrukciju mosta sa 1,7 miliona dinara.


Postignut dogovor između Konzuma, Mercatora i bh. dobavljača\nHome / Vijesti / Biznis / Postignut dogovor između Konzuma, Mercatora i bh. dobavljača\nZajednički interes je očuvanje poslovanja Konzuma u BiH\nNa sastanku Pregovaračkog tima dobavljača Konzuma kojeg je formiralo Udruženje poslodavaca FBiH, sa predstavnicima Konzuma BiH i Poslovnog sistema Mercator koji je održan 1. augusta 2017. godine u Sarajevu, izražena je zajednička podrška planu koji podrazumijeva ponovno uvođenje Mercatora na tržište BiH, dokapitalizaciju Konzuma i izmirivanje dugovanja i obaveza Konzuma prema dobavljačima u Bosni i Hercegovini.\nUčesnici sastanka izražavaju nadu da će Vjerovničko vijeće Agrokora, čiji se naredni sastanak očekuje krajem augusta, prihvatiti ovaj plan i dati svoje saglasnost kako bi se što prije krenulo u njegovu realizaciju.\nKada su u pitanju prethodna dugovanja, učesnici sastanka su se usaglasili da Konzum i Mercator moraju pronaći pravi način garantiranja da će dobavljači biti isplaćeni za robu koju će Mercator otkupiti od Konzuma.\nPreostala dugovanja koja prelaze dogovorene rokove plaćanja, uobičajene na bh. tržištu, bi bila isplaćena u 48 rata sa pripadajućom zateznom kamatom.\nOd Mercatora i Konzuma se, također, traži da pronađu način kako da se osiguraju garancije da će sva dugovanja prema dobavljačima u BiH biti podmirivana u dogovorenim rokovima.\nOcijenjeno je da je zajednički interes da se nastavi neometano poslovanje Konzuma u BiH, uz preporuku dobavljačima da ne prekidaju dostavu robe ovom trgovačkom lancu u narednom periodu.\nS druge strane, zajednički zaključak je da će sva novoisporučena roba dobavljačima biti plaćena u zakonskom roku od 60 dana, odnosno, uz uvjete precizirane bilateralnim ugovorima sa dobavljačima.


Vučić: Srpska suza nema roditelje\nRTS\t24.07.2019 22:23\nPredsednik Srbije Aleksandar Vučić komentarisao je vest da je Ramuš Haradinaj saslušan u Specijalnom sudu za OVK. Kaže da nam do sada niko nije doneo pravdu i ne očekuje da će se to dogoditi u budućnosti.\nAleksandar Vučić navodi za RTS da su na delu dvostruki aršini i da niko ne može da odgovori na pitanje – gde su pravo i pravda.\nIstiče da kad postavi pitanje – kako je moguće da se "pravi druga albanska država u srcu Evrope", dobije odgovor: "vi Srbi morate da razumete da je to protiv vas, ali ne može drugačije da bude", i tada shvatim da su pravda i pravo umrli.\nDodaje da srpska suza nije imala niti će naći roditelje i da Srbija mora da se izbori za bolju budućnost, ali tako da je ne ugrožava.\n"Mi treba da se izborimo za bolju, snažniju i jaču Srbiju, za našu bolju budućnost, da prećutimo mnoge stvari, ali da počnemo, i kada počnemo da govorimo, da ne ugrožavamo svoju budućnost nijednog sekunda. Ali nemojmo da sanjamo snove kako će neko da nam donese pravdu jer nije nam je doneo dosad pa neće ni u budućnosti", poručio je predsednik.\nGovoreći o novoj kineskoj investiciji, navodi da je to važan dan za Srbiju jer su Kinezi potvrdili da žele da ulažu u Železaru.\n"Ovo je jako važan dan za nas, za Srbiju, Smederevo, radnike koji ovde rade jer su Kinezi ovom novom investicijom potvrdili da žele da ostanu ovde, da žele da ulažu i veruju u uspeh Železare", navodi Vučić.\nDodaje da u Železari radi više od 5.000 ljudi, a 269 mladih radnika je zaposleno poslednjih godinu dana. Dodao je i da je 501 radnik prešao sa ugovora na određeno na ugovor na neodređeno vreme.


TUŽILAŠTVO BIH PROPUSTILO PROCESUIRATI ODGOVORNE ZA OZBILJNA KRIVIČNA DJELA | Hayat.ba\nTUŽILAŠTVO BIH PROPUSTILO PROCESUIRATI ODGOVORNE ZA OZBILJNA KRIVIČNA DJELA\nSvoju poziciju na dugoj listi unitarista iz Sarajeva, plaćenika SDA i boraca za kontrolu nad pravosuđem, kako zaštitnici lika i djela glavne državne tužiteljice Gordane Tadić nazivaju sve one koji kritikuju njen (ne)rad, učvrstila je britanska sutkinja Joanna Korner.\nU svom posljednjem izvještaju “Unapređenje procesuiranja predmeta ratnih zločina na državnom nivou u BiH” Korner je iznijela niz kritika na račun rada Tužilaštva Bosne i Hercegovine i rukovodstva te institucije. Prema njenoj analizi, Tužilaštvo BiH je ispoštovalo samo četiri od ukupno 32 preporuke koje je Korner dala u ranijem izvještaju iz 2016. godine.\nKorner u svom izvještaju navodi da je došlo do pada broja podignutih optužnica od 2018. godine, a nepostojanje efikasnosti u radu Tužilaštva BiH je fakturisala upravo Gordani Tadić, ustvrdivši da “rukovodna struktura ne doprinosi postizanju maksimalne efikasnosti u radu Tužilaštva”.\nIz razgovora s glavnom tužiteljicom, rukovodiocima odjela i tužiocima, očigledno je da se glavna tužiteljica bavi i najsitnijim detaljima u svakodnevnom radu Posebnog odjela, između ostalog, naprimjer, vrši raspodjelu predmeta tužiocima i inicijalni pregled svih optužnica – navodi se u izvještaju.\nTime je i Korner potvrdila da Tadić radi mimo pravila, odnosno mimo Pravilnika o sistemu za automatsko upravljanje predmetima u tužilaštvima (TCMS), kojim je propisano da se raspodjela predmeta tužiocima vrši automatski, preko automatizirane aplikacije koja osigurava nepristrasnost u radu tužilaštava.\nTakav pristup otvara prostor Gordani Tadić da određene predmete dodjeljuje tužiocima po svom nahođenju i svojim potrebama.\nTakođer je istaknut i nedostatak transparentnosti u radu na takozvanim “A” predmetima, što je jedna od prepreka za usvajanje nove Državne strategije za procesuiranje ratnih zločina.\nSutkinja Korner je, podsjetit ćemo, sličan izvještaj objavila i 2016. godine, a manjkavosti u radu Tužilaštva BiH u međuvremenu ne da nisu ispravljene već su čak i produbljene, piše Faktor.ba.\nKritike na račun Tužilaštva BiH je 2019. godine uputio i OSCE, u čijem se izvještaju istaknulo da se predmeti ratnih zločina procesuiraju veoma sporo, uprkos dostupnim resursima.\nAko nastavi rješavati predmete ovom brzinom, Tužilaštvu BiH će trebati skoro deset godina da okonča predmete ratnih zločina koje trenutno ima. Pozivamo sve nadležne institucije, prije svega Visoko sudsko i Tužilačko vijeće BiH, Tužilaštvo BiH i Sud BiH da pažljivo razmotre ovaj izvještaj, kao i posljedice koje aktuelna praksa u procesuiranju predmeta ratnih zločina ima po žrtve zločina, ali i po nasljeđe koje će ostati iza pravosuđa BiH. Što je najvažnije, da bez odlagaja realiziraju preporuke sadržane u izvještaju u cilju unapređenja procesuiranja predmeta ratnih zločina – rekao je tadašnji šef Misije OSCE-a u BiH Bruce Berton.\nO nezadovoljavajućem radu Tužilaštva BiH svjedoče i brojne ocjene relevantnih međunarodnih institucija, koje govore o izostanku vladavine prava u BiH i ulozi Tužilaštva BiH u stvaranju takvog stanja.\nNa (ne)rad Tužilaštva BiH su upozoravali i iz Transpareny Internationala, u čijem se prošlogodišnjem izvještaju ističe da Tužilaštvo BiH u prvih šest mjeseci godine nije podiglo niti jednu optužnicu za korupciju. Istaknuto je to na konferenciji “Pravosuđe u BiH: Stanje i perspektive”, koja je organizovana u saradnji sa Švedskom razvojnom agencijom (SIDA).\nUprkos dostupnim dokazima, Tužilaštvo BiH pod vodstvom Gordane Tadić je propustilo procesuirati odgovorne za ozbiljna krivična djela, poput protivustavnog djelovanja, te brojnih krivičnih djela korupcije i zloupotrebe položaja.\nBRČKO JE U SUZAMA, TAMO JE EKIPA HAYATA: DŽENAZA TRAGIČNO STRADALIM U POŽARU\nMehmed Sultanović - 27/10/2021 15:10 0\nHayatova reporterska ekipa nalazi se u Brčkom gdje se klanja dženaza nastradalim u subotnjem požaru.


New York City (strana 5) :: www.domaci.de\nPostavljena: Sub Jul 30, 2011 1:05 pm Naslov poruke:\nNjujork "grad koji ne spava"? Neistina\nDa je Njujork grad koji "nikad ne spava" je običan mit, ukazuje jedna Internet analiza, kojom je utvrđeno da je po tome ovaj grad tek na 32. mestu u svetu, znatno iza Kaira, Montevidea, Bejruta, Malage i Saragose, koji su na toj listi zauzeli prvih pet mesta.\nČak je gotovo svaka prestonica EU ispred Njujorka po tome koliko je živa noću. Tako je Brisel, za koji se obično misli da je uspavan, birokratski grad, zauzeo 11. mesto, Lisabon je na 15. mestu, London na 17, Pariz na 18, a Rim na 27.\nIstraživanje je obavljeno na sajtu društvene mreže Badoo.com, na bazi analize 120 miliona čet seansi ljudi iz 180 zemalja.\nPokazalo se da večernja aktivnost u Kairu dostiže vrhunac pred jedan sat posle ponoći, znatno kasnije nego u Njujorku, koji svoje 32. mesto deli sa Marsejom, Palermom i Montrealom.\nOd deset prvoplasiranih gradova na ovoj listi, pet je u Španiji - osim pomenutih Malage i Saragose, tu su i Mardid, Barselona i Valensija, dok je na desetom mestu argentinska prestonica Buenos Aires.\nDatum registracije: 24 Apr 2013\nPostavljena: Uto Apr 30, 2013 1:47 am Naslov poruke:\nJa sam bila u septembru u Njujorku, iskreno uopste mi se nije svideo. Cudni mirisi po gradu, klima jako losa, bilo je 40 C, vlazan vazduh, jedva se dise.


Foto: dmitri lovetsky pavel golovkin alexander zemlianichenko epa yuri kochetkov / RAS Srbija\nOko 22 sata demonstranti u Moskvi počeli su da se razilaze, ali na stotine ljudi i dalje je na ulicama uzvikujući protestne parole u znak podrške Navaljnom, a protiv Putina.\nPolicija za sada samo upozorava demonstrante da okupljanje nije odobreno i zahteva od njih da se raziđu. Policija je privela više od 1.000 ljudi na protestima održanim širom Rusije kao znak podrške kritičaru vlasti Alekseju Navaljnom koji se nalazi u zatvoru, saopštila je OVD-info grupa, prenosi Moskov tajms.\nNavaljnijev tim tvrdi da je na ulicama više od 60.000 ljudi, dok je Opet media procenio da se samo u centralnoj moskovskoj ulici Tverskaja nalazi 25.000 ljudi.\nS druge strane, prema procenama ruskog ministarstva unutrašnjih poslova, na protestu u Moskvi je oko 6.000, a u Sankt Peterburgu oko 4.500.\nPolicija je blokirala pristup Trgu Menažnaja i rasporedila svoje pripadnike kod zdanja državne Dume.\nU izveštaju TASS se navodi da je policija blokirala pristup Crvenom Trgu, kao i da se manja grupa demonstranata kreće od Puškinovog ka trgu Menažnaja dok okupljeni u ulici Tverskaja uzvikuju slogane.\nIzmeđu pristalica i protivnika opozicionog lidera Alekseja Navaljnog izbio je manji sukob na trgu Menažnaja.\nVeliki broj policijskih kombija je u Tverskoj ulici, a demonstranti su okupirali i okolne ulice. Na protest je stigla i Navaljnijeva supruga Julija.\nNa video snimku objavljenom na društvenim mrežama, vidi se na stotine demonstranata s baterijskim lampama na ulicama Sankt Peterburga.\nDemonstranti viču "Putin je lopov" i "Pustite ga" (Navaljnog).\n- Pozivamo ruske vlasti da obezbede da Navaljni ima pristup svojim lekarima i da bude evakuisan radi hitnog lečenja u inostranstvu, kao što je to bio slučaj u avgustu 2020. - naveli su eksperti UN.\nPutinov najglasniji kritičar štrajkuje glađu već tri nedelje, a zabrinutost za njegovo zdravlje izrazile su brojne javne ličnosti i državnici. Eksperti UN za ljudska prava pozvali su danas Rusiju da dozvoli da zatvoreni opozicioni lider Aleksej Navaljni bude evakuisan radi lečenja u inostranstvu, navodeći da veruju da mu je život ugrožen.\nTim Navaljnog, koji izdržava zatvorsku kaznu od dve godine i šest meseci zbog optužbi za stari slučaj pronevere od januara kada se vratio iz Nemačke nakon lečenja zbog trovanja nervnim agensom vratio u Rusiju, pozvao je ranije na proteste podrške ruskom opozicionaru.


FIBA Liga šampiona u Sremskoj Mitrovici - Ozon Media\nFIBA Liga šampiona u Sremskoj Mitrovici\nSremska Mitrovica – U Poslovno sportskom centru „Pinki“ u Sremskoj Mitrovici trenutno su u toku radovi na prilagođavanju parketa na samom terenu uslovima koje zahteva takmičenje u FIBA Ligi šampiona u kojoj se ove sezone KK “Mega Leks” po prvi put takmiči. Pored FIBA Lige šampiona, Mega će i ove godine nastupati u ABA ligi kao i Košarkaškoj ligi Srbije. Takođe u cilju unapređenja ovog, ali i svih drugih takmičenja domaćih klubova u narednom period u velikoj Sali postaviće se i novi semafor.\nPrva četiri kola FIBA Lige šampiona igraće se utorkom, a druga četiri sredom. U PSC “Pinki” FIBA utakmice će se igrati svakih 14 dana.\nŠto se tiče dalje te lige i šta ona donosi Mitrovčanima, to je mogućnost da u svom gradu gledaju timove iz cele Evrope i uživaju u sjajnoj košarci. U pogledu uticaja igranja ove lige u Sremskoj Mitrovici na druge, domaće klubove, on će se ogledati u tome što će se praviti drugačiji raspored takmičenja. Termini za treninge domaćih klubovi koji su i do sada realizovani u hali neće biti ukinuti ili smanjeni, samo može doći do njihovog pomeranja, o čemu odlučuje Sportski savez grada u dogovoru sa klubovima.\nMega će kao i do sada samo na dan utakmice realizovati svoje treninge u hali, ali isključivo u jutranjim terminima kada jeteren u hali i inače prazan.\nDomaći timovi, prema rečima direktora PSC “Pinki” neće ispaštati, svi slobodni termini će im biti na raspolaganju kao i do sada, odnosno neće im biti ugrožena takmičenja.\n“Sportski centar je blagovremeno dostavio raspored takmičenja “Mega Leksa” Sportskom savezu grada, a on ga zatim prosledio dalje klubovima koji svoje utakmice takođe igraju u “Pinkiju” kako bi mogli rasporede svog takmicenje da usklade sa slobodnim terminima u hali”, objašnjava Ševo i dodaje da se FIBA liga šampiona igra do kraja januara meseca i da će se već tada osloboditi dodatni termini za korišćenje terena.\nProtekle dve sezone Grad Sremska Mitrovca imala je priliku da više puta ugosti beogradsku “Crvenu zvezdu” i “Partizan”, kao i klubove iz regiona, te utakmice su uvek bile posećene i svojvrstan su praznik košarke u gradu, koji je zahvaljujući dobrom domaćinstvu dobio sjajnu promociju. Od ove godine, regionalna promocija grada se širi na čitavu Evropu pa će u Sremskoj Mitrovici gostovati renomirani klubovi iz Španije, Francuske, Italije, Belgije…\nPolicija kontroliše i da li vezujete pojas na zadnjem sedištu\n„Prevaranti u suknji“ u mitrovačkom pozorištu


Prave informacije iz Francuske: Jovanović nije sklonjen, već je bio bolsetan - Bordo traži 2.000.000 evra\nIzvor: MozzartSport.com, 03.Okt.2020, 21:20\nGenk spreman da izdvoji oko 1.500.000 evra za srpskog defanzivca\nIz Francuske stižu prave informacije po pitanju statusa Vukašina Jovanovića, koje demantuju jučerašnje pisanje navijačkih portala Boroda o navodnom odstanjivanju srpskog fudbalera iz tima. Jovanovića nije bilo na treninzima zbog bolesti, a ne neke druge odluke trenera Žana Luja Gasea.\nOno što je tačno jeste da Bordo želi do kraja leta da proda srpskog fudbalera, koji je ušao >> Pročitaj celu vest na sajtu MozzartSport.com << u poslednju godinu ugovora, a ima platu od 800.000 evra neto, što je u ovom trenutku preveliki iznos za Francuze. Prema saznanjima MOZZART Sporta potencijalni transfer koči to što Bordo za Jovanovića traži obeštećeje od 2.000.000 evra, što je mnogo za zainteresovane klubove. U ovom trenutku ozbiljno su zainteresovani Granada i Genk. Belgijski klub želi da ga kupi, ali je spreman da ponudi sumu od oko 1.500.000 evra.\nUkoliko u Bordou ipak odluče da ne prodaju Jovanovića, moraće to da urade u januaru kada će biti na šest meseci od isteka ugovora, ali će tada obeštećenje morati da bude praktično simbolično.\nJovanović je u Francusku stigao u julu 2017. godine iz Zenita za 3.000.000 evra i to samo godinu i po dana nakon što je u Sankt Peterburg došao iz Crvene zvezde (obeštećenje 2.000.000 evra). U Bordou do sada zabeležio 55 nastupa, prošle sezone je odigrao svega 11 utakmica u svim takmičenjima za Žirondince, a ove je dva puta bio na klupi za rezervne igrače. Odlazak u novu sredinu bi izvesno bio najbolja opcija za srpskog defanzivca. Prelazni rok u Evropi završava se u ponedeljak 5. oktobra.


KOŠARKAŠI SRBIJE VERUJU U POZITIVAN ISHOD Gudurić i Mačvan: Zna se koja su očekivanja\nNAREDNI PROTIVNIK MAĐARSKA\n08.09.2017. 18:15h 08.09.2017. 18:22h\nKošarkaški reprezentativci Srbije Marko Gudurić i Milan Mačvan rekli su da je poznato šta se očekuje od njihove ekipe na Evropskom prvenstvu i pozvali su na oprez jer više nema prava na greške.\n"Zna se koja su očekivanja, uvek da se ide na pobedu. Više nema prava na greške koje su bile prisutne u prvoj fazi. Dizali smo se iz utakmice u utakmicu i nadam se da će se to nastaviti", rekao je Gudurić.\nSrbija je grupnu fazu Evropskog prvenstva završila kao prva i protivnik u osmini finala biće joj Mađarska.\n"Ne znam mnogo igrača osim Adama Hange i Davida Vojvode, a njih dvojica su lider i imaju sva prava. Sigurno je samo da će biti nezgodan protivnik", kazao je Gudurić.\nNjegova ekipa je do prvog mesta u Grupi D došla zahvaljujući pobedi Letonije nad Turskom.\n"Navijali smo za Letoniju, ali to nije bilo bitno, u kom smo delu jer će svaka utakmica biti teška, svaka ekipa će se boriti da dođe do utakmica za medalju", rekao je Gudurić.\nNovi košarkaš Fenerbahčea je rekao da mu je velika čast što je na Evropskom prvenstvu i da nema zamerke na svoj boravak u reprezentaciji.\nGudurić je kazao da nije još razgovarao sa novim trenerom u klubu Željkom Obradovićem.\n"Utakmice u nok-aut fazi svima daju šansu da se bore ravnopravno, tako da moramo da budemo maksimalno koncentrisani i odradimo posao. Imamo ulogu favorita i to treba da opravdamo na terenu, a ne kroz novine. Treba pošteno da uradimo posao i imamo dobre šanse", rekao je Mačvan.\n"Ima mnogo mesta za napredak. Cilj je bio da ne dodjemo prespremni i u najboljoj mogućoj formi na ovaj turnir, već da je lagano podižemo. Sve ide u pravom smeru", rekao je on.\nUtakmica protiv Mađarske igraće se u nedelju od 14.15.\nDEJAN TOMAŠEVIĆ: EP tek sad počinje za velike ekipe, a mi smo veliki\nKURIR SPORT UŽIVO: Evo zbog čega će Srbija sići do medalje na Evropskom prvenstvu\nBLAGO S SOBOM NOSI: Šreder zaboravio 21.000 evra u busu!\n(VIDEO) NBA TRENIRA STROGOĆU: Oklahoma zabranila Špancu da igra nokaut fazu Evrobasketa\nKURIR SPORT UŽIVO : Evo zbog čega će Srbija sići do medalje na Evropskom prvenstvu\nkošarkaEvrobasketEvrobasket 2017Milan MačvanMarko GudurićMađarska\nDEJAN SAVIĆEVIĆ NIJE PRISUSTVOVAO ĆERKINOJ SVADBI: Tamara Savićević se udala za Kapisodu kojem je rodila ćerku pre 3 meseca (FOTO) 10\t82


Vozači oprez: U toku radovi na nekoliko tunela i putnih pravaca – Prva.ba\nNa magistralnom putu Zenica-Nemila (kroz tunel Vranduk) od 5 do 21 sati saobraća se nesmetano (dvosmjerno). Od 21 sati do 00:30 sati vozila se propuštaju naizmjenično, dok je od 00:30 do 5 sati saobraćaj kroz tunel obustavljen. Za vrijeme obustave vozila do 7,5 tona ukupne mase mogu koristiti obilaznicu kroz naselje Tetovo, a vozila iznad 7,5 tona alternativne pravce Doboj-Šićki Brod- Sarajevo i Žepče-Zavidovići-Olovo-Sarajevo.\nNa graničnim prelazima zadržavanja nisu duža od 30 minuta. Na graničnim prelazima Hum i Metaljka nije dozvoljen ulazak u Crnu Goru, dok je granični prelaz Deleuša od ranije zatvoren zbog radova.\nVučić danas dolazi u Banju Luku, uručit će donaciju UKC-u\nPrivedene tri osobe zbog krađe zlatnog nakita iz porodične kuće\nKaramehmedović generalni direktor BHRT-a još pet godina


lela, Author at Sve o osiguranju - Stranica 30 od 58\n6. marta 2019.\tVesti\nZdravstveni sistem Srbije je u 2018. godini napredovao za dva mesta i rangirao se kao 18. od 35 sistema država Starog kontinenta, prema rezultatima Evropskog zdravstvenog potrošačkog indeksa. Jedan od najzapaženijih rezultata bio je aktivan rad na listama čekanja za operacije ili različite vrste snimanja i dijagnostike u državnim bolnicama ...\n28. februara 2019.\tVesti\nGenerali Osiguranje Srbija i Fondacija Novak Đoković organizovali su radionicu u okviru programa „Podrška, ne perfekcija“, koji sprovodi Fondacija, i time ozvaničili početak partnerstva na projektu pružanja podrške roditeljima, starateljima i hraniteljima u ranom razvoju dece. To je još jedan važan korak za inicijativu The Human Safety Net u Srbiji, ...\n21. februara 2019.\tVesti\nNa 41. Međunarodnom sajmu turizma u Beogradu, „Dunav osiguranje“ je predstavilo Zimsku akciju: veliki popust na onlajn kupovinu polise putničkog zdravstvenog osiguranja (PZO) od čak 25 odsto i pogodnosti za kupovinu polisa za PZO, paket putnog osiguranja, pomoć na putu i „Zimsku čuvarkuću“ na svim prodajnim mestima. Na svim prodajnim mestima Dunav ...\n19. februara 2019.\tVesti\nEkipa Igraj sigurno sa Fakulteta organizacionih nauka pobednik je prvog nacionalnog takmičenja “Osiguraj znanje 2019”. Tim u kojem su bili Nina Đelić, Dunja Paunović, Isidora Perović i Luka Delić predstavio je najbolje rešenje za povećanje svesti o osiguranju i unapređenje komunikacije sa mladima, koje će predstaviti i na Kopaonik biznis forumu, na panelu o ...\n18. februara 2019.\tVesti\nSava osiguranje, povodom Sajma turizma koji se održava u Beogradu od 21-24. februara 2019. godine, organizuje specijalnu sajamsku akciju za putno osiguranje. Posetiocima Sajma turizma, Sava osiguranje će omogućiti da, na svom štandu broj 2220 u hali 2, na nivou A, nakon registracije preko webshop aplikacije dobiju Promo kod sa kojim ostvaruju 20% popusta na ...\n14. februara 2019.\tVesti\nPreduzeće Greeny d.o.o. iz Orašca kod Aranđelovca osiguralo je svoju ovogodišnju proizvodnju jabuka na površini od 15 hektara u kompaniji Dunav, a vrednost polise je oko 1,7 miliona dinara, rečeno je na prvoj ovogodišnjoj radionici ove osiguravajuće kompanije „Žene u agrobiznisu“. Ostvarena premija u osiguranju useva i plodova na srpskom ...\n13. februara 2019.\tVesti\nFinale takmičenja za studente “Osiguraj znanje 2019” koje su organizovali Udruženje osiguravača Srbije i Istraživački centar Fakulteta organizacionih nauka, biće održano 18. i 19. februara u hotelu Majdan. Na završnom takmičenju, koje je okupilo oko 100 studenata najvećih univerzitetskih centara Srbije, učestvuje osam timova. Oni će 24 časa biti u ...\n11. februara 2019.\tAktuelno\nMere štednje koje je država uvela 2014. godine u javnim preduzećima kako bi smanjila fiskalni deficit dovele su do povećanja rodnog jaza u platama u javnom sektoru, i do toga da se za 20 odsto povećala verovatnoća da žene koje su pred penzijom ranije odu u penziju. Ovo je pokazalo ...\n23. januara 2019.\tVesti\nSava neživotno osiguranje svom portfoliju je pripojilo celokupan portfolio Energoprojekt Garant osiguranja, koje je time i zvanično prestalo da postoji. Ovo je saopšteno u Sava neživotnom osiguranju, koje je na vanrednoj sednici donelo odluku o statusnoj promeni Društva: sa danom 31.12.2018. godine Energoprojekt Garant a.d.o. se pripojilo Sava neživotnom osiguranju ...\nDunav uručuje 2.000 paketića deci u 86 ustanova u Srbiji\n28. decembra 2018.\tVesti\nKompanija „Dunav osiguranje“ podeliće više od 2.000 novogodišnjih paketića deci u 86 ustanova širom Srbije koje brinu o materijalno i zdravstveno ugroženoj deci. Na području Beograda biće uručeni paketići u 14 ustanova u Mladenovcu, Obrenovcu, Lazarevcu i drugim mestima. Do 13. januara 2019. godine direktori regiona i glavnih filijala „Dunava“, ...


Jovanović u Skupštini Beograda: Radojičiću, zašto pristajete da budete smokvin list? - IndeksOnline.rs\nNaslovna srbija Beograd Jovanović u Skupštini Beograda: Radojičiću, zašto pristajete da budete smokvin list?\nJovanović u Skupštini Beograda: Radojičiću, zašto pristajete da budete smokvin list?\nBEOGRAD – ;Zamenik šefa odborničke grupe Saveza za Srbiju Nikola Jovanović izjavio je danas da mu je jasno zašto je Zoran Radojičić potreban vladajućoj većini u Skupštini grada Beograda, kao kandidat za gradonačelnika, ali da mu nije jasno zašto su oni njemu potrebni.\n“Gospodine Radojičiću zašto pristajete da budete smokvin list za kontinuitet vlasti onih koji su bili u sukobu interesa i zašto pristajete da dajete kredibilitet ekipi za koju je Aleksandar Vučić etiketirao kao kompletne idiote”, upitao je Jovanović na sednici gradskog parlamenta.\nJovanović, koji je potpredsednik Narodne stranke, upitao je ;kako je moguće da vladajuća koalicija i stranka, iako se hvale kontinuitetom, nije nikoga iz prethodne garniture ;smatrala dostojnim da bude gradonačelnik. Rekao je da je možda tako ;jer su “svesni ne samo težine afera, nego i niskog ugleda”.\nJovanović je kazao kandidatu za gradonačelnika Zoran Radojičiću da ako sve ;to radi da bi buduća dečija bolnica – “Tiršova dva” videla svetlost dana, onda to donekle i razume, ali da je “tužno što je zbog toga morao da stvi svoje ime na listu Srpske napredne stranke”.\n” ‘Tiršova dva’ zaslužuje podršku u svakom slučaju… Ako budete uspešan gradonačelnik – što vam mi želimo, ali ako krenete da krasite naslovne stranice tabloida, zovite nas, mi ćemo vam reći ko vas stavlja u tabloide”, rekao je Jovanović.\nIzrazio je nadu da Radojičić ima integritet da se odbrani.\n“Doktor Radojičić je od svih odbornika na listi SNS verovatno najbolji kandidat za gradonačelnika. Pravo je osveženje videti kandidata za funkciju iz redova SNS-a koji nije kupio diplomu, nema plagirani doktrobar, koji nije u permanentnom sukobu interesa i koga ne prate korupcionaške afere”, istakao je Jovanović.\nOn je ukazao da Radojčić predstavlja diskontinuitet i promenu u vladajućem režimu, navodeći da se plaši da neće imati “odrešene ruke da radi po savesti i znanju”.\nŠef odborničke grupe Aleksandar Mirković negodovao je zato što je Jovanović govorio o korupciji, i rekao da predsednika njegove stranke, Vuka Jeremića, “jure zbog medjunarodne korupcije”.\nOn je pitao Jovanovića zašto je Narodna stranka dobila 200.000 evra od Ambasade Katara u Berlinu, i zašto sedi pored bivšeg gradonačelnika Beograda Dragana Djilasa koji je, kako je ocenio, “upropastio grad”.\nGoran Vesić, kandidat za zamenika gradonačelnika, s govornice je pokazao fotografije lokalnog funkcionera Hong Konga, Čija Pinga Patrika Hoa i senegalskog diplomate Čeika Tidiana Gadioa, ;uhapšenih zbog ;korupcije u SAD, za koje tvrdi da su bliski saradnici Jeremića.\nPrethodni tekstRadojičić: Novo rukovodstvo nastavlja tamo gde je prethodno stalo\nSledeći tekstOlimpijsko srce u Čigoti (VIDEO)


Tri dodira do dobrih vibracija - Viber predstavlja novi brzi i zabavni interfejs - Refoto\nTri dodira do dobrih vibracija – Viber predstavlja novi brzi i zabavni interfejs\n20.10.2016 by Marija Vukadinović Leave a comment\nTel Aviv, 20.oktobar 2016. – Viber, jedna od vodećih globalnih aplikacija za razmenu poruka sa preko 800 miliona korisnika širom sveta, predstavlja novi brzi i zabavni interfejs koji će dodatno uprostiti korišćenje njegovih omiljenih funkcija za komunikaciju. Ova novina je nastala iz detaljne analize preporuka i navika korisnika aplikacije, koje su inspirisale njen najnoviji redizajn.\nKorisnici Vibera će sada moći da proslede fotografiju ili video kroz ne više od tri dodira, što značajno smanjuje broj koraka koji je prethodno bio potreban za slanje sadržaja. Potpuno novi meni je osmišljen da prati ovu inovaciju – sa naglašenim prikazom funkcija koje će svi korisnici želeti da primene. Među njima se nalaze – za iOS: meni stikera, galerija fotografija, napravite fotografiju/video, crtajte po slici (“doodle”) – a za Android: meni stikera, galerija fotografija, napravite fotografiju, snimite video. Dodatne funkcije poput “prosledite fajl” (“send file”) ili “prosledite lokaciju” (“send location”) biće sadržane u “More” tasteru.\nPočevši od danas, ovaj gotivan interfejs će omogućiti korisnicima da razmenjuju njihove omiljene stikere, fotografije i video-snimke sa prijateljima i članovima porodice preko Vibera na brži i izražajniji način. Overite ove nove super funkcije na Viberu, i učinite vizuelnu komunikaciju putem njega trenutnom – baš kao što je i vidite!


Ozonpress : internet portal – otvoreno o svemu Besplatno klizanje do 16. februara - Ozonpress : internet portal - otvoreno o svemu\nPosted On 11 феб 2020\nKako su saopštili iz SC Mladost klizališna sezona koja je počela krajem 2019. godine se može okarakterisati kao uspešna. Na stotine Čačana je imalo priliku da svakodnevno uživa u čarima klizanja, dok je i veliki broj onih najmlađih savladao tajne ovog sporta pohađajući školu klizanja koja je organizovana u prvoj sedmici februara, navodi se u saopštenju sportskog centra.\n„Podsećamo da je ovo jedan od retkih sportsko rekreativnih sadržaja u našem gradu tokom zime. Mi smo i ove sezone na vreme formirali led i omogućili našim brojnim posetiocima da uživaju u klizanju. Svedoci smo vremenskih prilika koje pojedinih dana nisu ličile na ovo doba godine. Uz određene probleme zbog visokih dnevnih temperatura smo ipak uspeli da održimo kontinuitet u radu klizališta. Zimski raspust se bliži kraju, pa smo odlučili da za sve posetioce u periodu od 10. do 16. februara omogućimo besplatno klizanje u našim standardnim terminima. Očekujem da posebno đaci iskoriste ovaj naš potez i poslednju sedmicu raspusta u što većem broju provedu na našem klizalištu“ – rekao je direktor SC Mladost Miloš Stevanić.\nKlizalište će kao i do sada raditi u terminima od 12, 14, 16 i 18 časova. Poslednji radni dan u ovoj uspešnoj sezoni će biti u nedelju 16.februara.


SrbijaNet\t16.01.2011 11:58\nRok je produžen da bi se Frans Telekomu i Dojče Telekomu, ali i ostalim učesnicima dalo dovoljno vremena da prouče tendersku dokumentaciju, kako bi dali što kvalitetnije ponude za privatizaciju dela kapitala Telekoma "Srbija", objašnjeno je u Ministarstvu finansija.\nVlada Srbije, na sednici od 24. decembra 2010. godine, usvojila je zaključak kojim je utvrdjena minimalna početna cena za prodaju 51 odsto kapitala Telekoma "Srbija", u vrednosti od 1,4 milijarde evra, rečeno je tada Tanjugu u kabinetu premijera Mirka Cvetkovića.\nVlada je zadužila Ministarstvo finansija da, u saradnji sa Radnom grupom za sprovodjenje tendera za prodaju dela Telekoma "Srbija" da obavesti o početnoj ceni sve učesnike na tenderu za privatizaciju dela te srpske kompanije.\nTendersku dokumentaciju do sada je otkupilo sedam kompanija: Dojče Telekom, Frans Telekom, Telekom Austrija, Amerika movil, Veder investments , Turksel i Vimpelkom.\nTelekom je jedini operater fiksne telefonije u Srbiji, a licencu su u medjuvramenu dobili Orion Telekom i Telenor, koji bi početkom ove godine trebalo da počnu da pružaju usluge.\nPrema kompanijskim podacima, Telekom "Srbija" je 2009. godine imao oko 3,2 miliona korisnika fiksne telefonije, dok je na tržištu mobilne telefonije zauzimao 60 odsto sa oko 5,9 miliona korisnika. Telekom "Srbija" poseduje i telekomunikacione kompanije "Mtel" u Crnoj Gori i "Telekom Srpske" u Republici Srpskoj, a cela Telekom "Srbija" grupa imala je 2009. godine ukupno 7,7 miliona korisnika mobilne telefonije i 3,4 miliona korisnika fiksne telefonije, kao i oko 485.000 korisnika Interneta.


Potpuna i istinita informacija je isključivo ova: osnovica za obračun budžeta AP Vojvodine, prema starom Zakonu o budžetskom sistemu – a koji je primenila vlada bivšeg premijera Mirka Cvetkovića, kada je usvojila budžet za 2012, uz podršku predsednika AP Vojvodina Bojana Pajtića – bila je 750 milijardi dinara. Osnovica za obračun budžeta Vojvodine, prema novom zakonu koji je dosledno primenjen u Predlogu zakona o budžetu za 2013. je 837,2 milijarde dinara. Dakle, osnovica za obračun budžeta Vojvodine je sada znatno viša i povoljnija za Vojvodinu. Minimum od 7 odsto za Vojvodinu, po Cvetkovićevom zakonu je bio 52,5 milijardi dinara, a po novom Zakonu o budžetskom sistemu je 58,6 milijardi dinara, dakle, 6 milijardi dinara više.\nMinistarstvo finansija i privrede Vlade Republike Srbije iz navedenih razloga smatra teško objašnjivom promenu u odnosu pokrajinske vlade po pitanju Zakona o budžetskom sistemu – posebno u svetlu činjenice da se amandmani za budžet, a po ovom osnovu , nisu podnosili za vreme prethodne republičke vlade. S obzirom da se politika i praksa republičke vlasti u ovom pogledu nije promenila, nejasno je šta se i zašto dogodilo da bi čak i Skupština Vojvodine bila angažovana da amandmanima od nove vlade traži ono što nije traženo za vreme mandata Mirka Cvetkovića. Ministarstvo finansija i privrede stoga ističe da matematiku raspodele između Republike i Pokrajine nije svrsishodno koristiti za dnevno političke svrhe, koje toj temi ni po čemu ne pristaju.\nMinistarstvo finansija i privrede smatra da nesuglasice oko načina finansiranja Vojvodine najbolje mogu biti rešene donošenjem Zakona o finansiranju pokrajine, što je ministar Dinkić predložio predsedniku Vlade Vojvodine Bojanu Pajtiću još pre više od mesec dana.\nVlada Republike Srbije formiraće radnu grupu za izradu Zakona o finansiranju Vojvodine, u koju će biti uključeni i predstavnici pokrajinske vlade, a na čijem čelu će biti ministar Mlađan Dinkić.


RTS :: Prekinuta projekcija filma "Milk"\nDruštvo Prekinuta projekcija filma "Milk"\nsreda, 25. feb 2009, 08:50 -> 15:13\nPrekinuta projekcija filma "Milk"\nProjekcija filma "Milk" na FEST-u prekinuta je na kratko kada su na binu izašli predstavnici Gej strejt alijanse u znak protesta što im nije dozvoljeno da održe konferenciju za novinare. Direkcija FEST-a saopštila je da Festival nema nikakve veze sa protestom i izvinila se publici.\nProjekcija filma "Milk" na FEST-u prekinuta je na kratko kada je na binu izašlo dvadesetak predstavnika Gej strejt alijanse u znak protesta što im nije dozvoljeno da u četvrtak u Centru Sava održe konferenciju za novinare.\nObezbeđenje ih je, prema rečima predstavnika te alijanse, grubo izguralo iz sale, tako da oni najavljuju preduzimanje nekih zakonskih koraka i da će tražiti smenu direktora Centra Sava.\nPomoćnik direktora Centra Sava Rade Hinić, ranije je izjavio da je konferencija za novinare Gej strejt alijanse otkazana iz bezbednosnih razloga.\nMinistar kulture Nebojša Bradić kaže da ga zabrinjava odluka rukovodstva Centra Sava o otkazivanju konferencije za novinare, i dodao da fest ima veliku tradiciju u našem društvu i neguje različite fimske sadržaje koji dolaze iz celog sveta.\nBradić je takođe istakao da film "Milk" dolazi sa jedne prestižne svetske manifestacije gde je Šon Pen dobio "Oskara" za glavnu mušku ulogu.\nPotez rukovodstva Centra Sava osudile su Liberalno demokratska partija i Socijaldemokratska unija.\n"Ne ulazeći u poslovnu politiku Sava centra, naglašavamo da odluka koja je doneta, kao i propratno objašnjenje zamenika direktora te ustanove Radeta Hinića, predstavljaju grubo kršenje osnovnih ljudskih prava", piše u saopštenju SDU.\nDirekcija Festa izvinila se publici zbog neprijatnosti izazvanih događajem u Centru Sava.\nU saopštenju se ističe da se FEST apsolutno ograđuje od tog događaja s kojim nije imao nikakve veze, jer je protest izazvan načinom saradnje Centra Sava i Medija centra.\nMolimo da se festivalske projekcije ne zloupotrebljavaju za bilo čije sukobe, jer FEST-ova publika to ne zaslužuje, navodi se u saopštenju.\nPrema koalicionom sporazumu posle izbora prošle godine, rukovođenje Sava centrom pripalo je Socijalističkoj partiji Srbije.\nFest nema veze sa incidentom, publici izvinjenje\nDirekcija 37. Festa saopštila je da Festival nije imao nikave veze sa sinoćnim protestom grupe građana koji su izašli na scenu za vreme trajanja filma "Milk" u Sava centru i izvinila se publici Festa.\n"Povodom nemilog događaja u Velikoj dvorani Sava centra, za vreme trajanja filma 'Milk' na 37. Festu, kada je grupa građana protesno izašla na scenu ispred platna u nameri da prekine projekciju filma, Festival se najpre izvinjava cenjenoj publici Festa zbog neprijatnosti.\nFestival se apsolutno ograđuje od ovog događaja s kojim nije imao nikakve veze niti ikakve informacije, jer je taj protest izazvan načinom saradnje između Sava centra i Medija centra", navedeno je u saopštenju.\nDirekcija Festa zamolila je da se "festivalska scena i projekcije ne zloupotrebljavaju za bilo čije sukobe i nesporazume", i dodala da "festova publika to ni malo ne zaslužuje".


Fudbaleri Bečeja počeli pripreme: Na proleće kao da se startuje od nule musicloverparadise.com\npetak, 26 januar 2018 11:26\nZa ekipu su nastupili: Živkov, Cvetković, Stanojev, Kragović, Mirkov, Vorgučin, Aleksić, Rahić, Tomičić, Kovačević, Potkozarac, a igrali su još i Milovanov, Janković, D. Jelić, B. Jelić, Ungar, Mihalec, Ilić, Ćulum, Nikolić i Dražić.\nO prvoj proveri i novim imenima u sastavu ekipe sportski direktor Dejan Stanojev je rekao:\n- Zadovoljni smo onim što su naši igrači prikazali protiv Čukaričkog. Mislim da smo na pravom tragu kada je reč o sastavu tima, iako ima još dosta vremena da se tim izbalansira. Odlaskom Ognjena Đuričina smo bili prinuđeni da pronađemo rešenje, tako da smo angažovali nekoliko igrača. Prvi je Goran Potkozarac iz Čelareva koji bi trebao da popuni upražnjeno mesto, zatim Kosta Dražić koji je došao iz beogradskog Brodarca, igrao je i za valjevsku Budućnost, reč je o mladom i perspektivnom napadaču, treće pojačanje je Filip Ungrad iz Vrbasa koji je nastupao za ekipu iz Inđije, a igrao je i u omladinskim selekcijama Crvene zvezde i trebalo bi da pojača konkurenciju u odbrani. Pored toga, u pregovorima smo sa Strahinjom Ilićem iz Bačkog Petrovca, tu je i Nemanja Nikolić iz Crne Gore, a na probi je i Bratislav Jelić iz Radičevića.\nPripreme će učenici Jovice Lakića sprovesti u Bečeju i odigraće 10 kontrolnih utakmica, sledeća je na redu sutra na Gradskom stadionu kraj Tise protiv ekipe Janošhalma iz Mađarske.\n- Kompletne pripreme ćemo obaviti u Bečeju gde imamo dobre uslove počev od našeg terena preko hale u sportskom centru, pa do terena sa veštačkom travom. Važno je da su svi igrači zdravi i motivisani, tako da će moći da se pokažu kako na treningu, tako i u kontrolnim utakmicama.\nPočetak drugog dela prvenstva je predviđen 10. marta, a Bečejci ulaze u prvenstvenu trku kao favoriti sa 11 bodova prednosti u odnosu na prateću ekipu Dinamo 1945 iz Pančeva.\n- Mi hoćemo da sačuvamo stečenu prednost i šef stručnog štaba će zahtevati od igrača da se ponašaju kao da nemaju nijedan bod prednosti - rekao je predsednik kluba Dragan Knežev neposredno pre početka sastanka sa igračima koji je održan u utorak. - Mi smo se složili sa takvim predlogom. Omogućili smo angažman novih igrača i obezbedili smo finansijske preduslove. Stvorena je dobra sinergija nekolicine nas koji ulažu novac, a istakao bih i podršku lokalne samouprave koja nas prati na adekvatan način, tako da u tom delu mislim da neće biti problema kako u ovom rangu, tako i u višem rangu takmičenja za koji sam uveren da ćemo izboriti plasman i tako ostvariti naš cilj.\nMore in this category: « BM teleks od 26. januara 2018. I b liga Srbije, grupa sever: Mini-pripreme tokom pauze\t»


Nezaposlena porodilja u USK ima pravo na 100 KM, uplate kasne, kako je u drugim kantonima? | Krupljani.BA\nU našoj zemlji velika je razlika između naknada za zaposlene i nezaposlene porodilje a potrebe i djece i majki su iste. Tako zaposlene porodilje imaju naknade i u visini plaća, dok nezaposlene dobiju mizernu jednokratnu pomoć koja kasni i po godinu dana.\nU Unsko- sanskom kantonu nezaposlene porodilje dobivaju samo jednokratnu pomoć od 100 KM koja još i kasni godinu dana. Zaposlene porodilje su u mnogo povoljnijem položaju, pa njihove porodiljske naknade, ovisno gdje su zaposlene, da li kod privatnika, ili u državnim institucijama, iznose od 380 KM do 750 KM mjesečno i više, u periodu od 12 mjeseci.\nUpitali smo koliko košta naknada za nezaposlene porodilje u USK?\n– To je jednokratnih 100 KM. A i to kasni porodiljama po godinu dana. Znači, porodilje faktički dobiju tih 100 KM kada dijete navrši godinu dana, što je tužno, apsurdno! Doduše neke općine u našem kantonu dodjeljuju također pomoć porodiljama koja je nekih 200 ili 300 KM, što je također ništa – kažu.\n– To je jednokratna pomoć od 150 KM, za opremu novorođenčeta 110,55 KM i ishranu bebe u periodu od šest mjeseci po 73,70 KM. A, kada je riječ o zaposlenim porodiljama, naknada iznosi 80 posto od prosječne plaće porodilje koju je imala šest mjeseci prije poroda. Ta naknada ne može biti viša od 750 KM niti niža od 200 KM i isplaćuje se najviše 12 mjeseci, odnosno, do kada je porodilja u radnom odnosu. Zbog ove razlike između nezaposlenih i zaposlenih porodilja mi tražimo da se što prije donese zakon o podršci porodicama s djecom. Odnosno, da se finansiranje zaposlenih porodilja izmjesti u oblast zdravstva ili da se finansira iz nekog posebnog fonda jer tome nije mjesto u socijalnoj zaštiti – govori nam Edin Arnaut, pomoćnik ministra za rad, socijalnu politiku i izbjeglice ZDK.\nU Bihaću održana Dječija olimpijada\nBihać: Saobraćajna nesreća u naselju Hatinac\nUSK: Na jučerašnjoj održanoj sjednici Skupštine USK-a razmatrani programi i planovi zdravstvenih ustanova


srijeda, 23 Januar 2013 11:35\nU Ministarstvu finansija ZDK danas nam je potvrđeno da je jučer poslijepodne izvršena uplata sredstava za isplatu plaća na račune 8.500 osoba u ZDK, koje plaću primaju preko budžeta. Profesori, nastavnici, policija, drugi budžetski korisnici, danas bi na svojim računima već trebali raspolagati sa plaćama.\nsubota, 01 Septembar 2012 21:13\nU ovom času općina Zenica se može pohvaliti da preko sedam miliona konvertibilnih maraka prihoda ubranih od poreza građana troši na plaće uposlenika i naknade troškova zaposlenih u birokratskom aparatu. S obzirom da građani ne prate budžetske procese, prihode i rashode svoje opštine, ne čitaju ili ih baš i ne zanimaju iznosi, želio bi skrenuti pažnju na razlike budžeta po pitanju rashoda, između 2011.godine i izborne 2012 godine. Interesantno je da se u izbornoj godini i pored povećanja broja zaposlenih u općinskoj administraciji povećavaju i rashodi u Službi za komunalne poslove i ekologiju.


Braun Silk-epil 3 3-273 2u1 depilator cena, cene Srbija, prodaja Beograd Novi Sad Niš\nBraun Silk-epil 3 3-273 2u1 depilator cene\ncena od 3.490,00 do 5.999,00 din | prodavnica (3)\nEPonuda nije internet prodavnica već Vam omogućava da brzo i lako nađete Braun Silk-epil 3 3-273 2u1 depilator po najjeftinijoj ceni. Naš cilj je da kupci budu što bolje informisani o ponudi Braun depilator Silk-epil 3 3-273 2u1 na tržištu Srbije. Vrlo lako nalazite željeni proizvod za kategoriju Epilatori cene, ne morate da lutate od sajta do sajta za Braun Epilatori, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Braun Silk-epil 3 3-273 2u1 depilator sa PRODAVCEM. EPonuda ne može da garantuje potpunu tačnost specifikacije i slika za Braun Silk-epil 3 3-273 2u1 depilator. Pre kupovine, podatke za Braun depilator Silk-epil 3 3-273 2u1 proverite na sajtu PROIZVOĐAČA.


Ko će biti novi visoki predstavnik za BiH: Zaključena lista potencijalnih kandidata\nU Evropskom vijeću i uredu visokog komesara EU Javiera Solane su potvrdili kako danas ističe rok da države članice, ali i sve članice Vijeća za implementaciju mira koje nisu istovremeno i članice Unije, predaju liste imena osoba za koje misle da bi mogle biti naredni visoki predstavnik u BiH. Riječ je, dakle, o koordinaciji kakva je u rukama gospodina Solane, koji bi, zajedno sa visokim zvaničnicima Vijeća za implementaciju mira u BiH, od kandidiranih imena trebao već u ponedjeljak da sačini užu listu onih koji će biti pozvani u Brisel na razgovor.\nUkoliko se želi do početka narednog mjeseca izabrati novi visoki predstavnik i uputiti u Sarajevo, u Briselu nemaju vremena za gubljenje, tim prije što gospodin Solana, kao glavni "ispitivač" potencijalnih kandidata već u srijedu naredne sedmice putuje u Moskvu. I u Rusiji, očekuje se, tema izbora novog visokog predstavnika mogla biti dotaknuta, s obzirom da je Rusija, ne jednom, imala stav oprečan od ostataka Vijeća za implemantaciju mira kada je riječ o misiji visokog predstavnika i upotrebi Bonskih ovlasti.\nIzvori u Evropskom vijeću se ne žele upuštati u komentare o do sada pomenutim kandidatima za misiju u BiH, s tim što potvrđuju kako neke među evropskim članicama, kao primjera radi Italija ili Velika Britanija, koje se prepoznaju kao jače i uticajnije od ostalih, žele ovu priliku iskoristiti i nametnuti svoga kandidata ili kandidate. Konačnu riječ neće imati ured visokog predstavnika EU za vanjske poslove i sigurnost Javiera Solane, ali će biti u prilici da procjeni ko od kandidata ima najsnažniju podršku ostalih.\nSasvim su, međutim, sigurne dvije stvari - funkcije specijalnog predstavnika EU i visokog predstavnika međunarodne zajednice se neće razdvajati, što znači da će kandidat morati doći iz neke od članica Unije. To, opet , isključuje mogućnost postavljenja na tu funkciju sadašnjeg prvog zamjenika visokog predstavnika Amerikanca Raffi Gregoriana.\nSa druge strane, za očekivati je da nova osoba na mjestu g. Lajčaka bude, poput njega, bliska Briselu i samom Solani. Tim prije jer Brisel želi što je moguće brže u djelo provesti strateški plan gospodina Solane i komesara EU za proširenje Ollija Rehna o snažnijem i cjelovitijem evropskom prisustvu u BiH.\nU tom smislu snažan i autoritativan, ali Briselu vrlo sklon, međunarodni, a uskoro samo evropski predstavnik, jedna je od ključnih karika.


VUČIĆ RAZGOVARAO SA ZAEVOM: Rešavanje nesuglasica kroz dijalog - Nova Borba\nVUČIĆ RAZGOVARAO SA ZAEVOM: Rešavanje nesuglasica kroz dijalog\nPredsednik Srbije Aleksandar Vučić i predsednik Vlade Republike Makedonije Zoran Zaev razgovarali su telefonom i dogovorili se o principima na kojima će se temeljiti odnosi dve zemlje.\nKako je navedeno u zajedničkom saopštenju, Vučić i Zaev su, u dugom i otvorenom razgovoru, razmotrili sve novonastale okolnosti u odnosima dveju država i postigli saglasnost u sledećih pet tačaka:\n1. Republika Srbija i Republika Makedonija će isključivo dijalogom rešavati svaku eventualnu nesuglasicu u međusobnim odnosima.\n2. Bez obzira na sve političke razlike u određenim važnim političkim i regionalnim pitanjima, Srbija i Makedonija će se zajednički boriti ne samo za očuvanje već i unapređenje prijateljskih odnosa srpskog i makedonskog naroda i građana Srbije i Makedonije.\n3. Republika Srbija i Republika Makedonija uložiće još veće napore za dalje unapređenje ekonomskih odnosa i povećanje trgovinske razmene dve zemlje.\n4. Republika Srbija i Republika Makedonija, u skladu sa međunarodnim javnopravnim propisima, u dobroj veri i na prijateljskoj osnovi štitiće prava i interese diplomatsko-konzularnih predstavništava na svojoj teritoriji.\n5. Republika Srbija i Republika Makedonija intenziviraće međusobnu komunikaciju na najvišem nivou, podržavati jedna drugu na evropskom putu i jačanjem dobrosusedskih odnosa doprinositi stabilnosti regiona, saopštila je Pres-služba predsednika Srbije.\nIz Predsedništva je saopšteno i da će Aleksandar Vučić sutra primiti ambasadorku Makedonije Veru Jovanovsku Tipko.


Delegacija Vijeća Evrope: Ispuniti obaveze koje su pred BiH - High Broadcast | Bosna i Hercegovina\nHome / Bosna i Hercegovina / Delegacija Vijeća Evrope: Ispuniti obaveze koje su pred BiH\nDelegacija Vijeća Evrope: Ispuniti obaveze koje su pred BiH\nsvibnja 22, 2018 High Broadcast\nČlanovi Delegacije će nakon ove posjete izraditi izvještaj o ispunjenju obaveza koje proizilaze iz članstva BiH u Vijeću Evrope, a zamjenik direktora Direktorata za političke poslove Vijeća Evrope Daniil Khoshabo podsjetio je i na obaveze primjene presuda Evropskog suda za ljudska prava u slučaju Sejdić-Finci\nČlanovi Delegacije Sekretarijata Vijeća Evrope, koji borave u višednevnoj zvaničnoj posjeti BiH, ocijenili su danas tokom susreta s dopredsjedavajućim Doma naroda i članom Delegacije Parlamentarne skupštine Bosne i Hercegovine (PSBiH) u PS Vijeća Evrope (PSSE) Barišom Čolakom da je postignut napredak u odnosima i saradnji između institucija BiH i Vijeća Evrope.\nČlanovi Delegacije će nakon ove posjete izraditi izvještaj o ispunjenju obaveza koje proizilaze iz članstva BiH u Vijeću Evrope, a zamjenik direktora Direktorata za političke poslove Vijeća Evrope Daniil Khoshabo podsjetio je i na obaveze primjene presuda Evropskog suda za ljudska prava u slučaju Sejdić-Finci.\nTu su i obaveze koje BiH treba ispuniti i tiču se drugih presuđenih slučajeva pred ovim sudom, ali i postizanja dogovora u vezi sa održavanjem izbora u Mostaru, kao i u vezi s reformama u oblasti pravosuđa i ljudskih prava.\nKhoshabo je naglasio da je Ured Vijeća Evrope u BiH napravio akcioni plan za rješavanje ovih pitanja, te dodao da će Vijeće Evrope nastaviti da pruža snažnu podršku BiH s ciljem da se pronađu rješenja za ova pitanja, saopćeno je danas iz Sektora za odnose s javnošću Parlamentarne skupštine BiH.\nPosebno interesiranje članovi Delegacije pokazali su za izmjene Izbornog zakona BiH u svjetlu odluke Ustavnog suda BiH po apelaciji Bože Ljubića, kao i za situaciju u vezi s formiranjem vlasti nakon Općih izbora u oktobru ove godine, ističući da je dolazak predstavnika Venecijanske komisije potrebno iskoristi na najbolji način da bi se došlo do politički prihvatljivog i primjenjivog rješenja ovog pitanja.\nIzražavajući žaljenje zbog činjenice da još uvijek nije došlo do dogovora oko primjene odluke Ustavnog suda i izmjena Izbornog zakona BiH, Čolak je ocijenio da je riječ o ključnom pitanju od čijeg će rješavanja zavisiti pokretanje brojnih drugih političkih i ekonomskih procesa u BiH, kao i pitanje daljeg kretanja BiH u procesu evropskih i euroatlantskih integracija.\nUpozorivši da je do dogovora u vezi sa izmjenama Izbornog zakona BiH trebalo doći prije raspisivanja Općih izbora, Čolak je kazao da su razgovori još uvijek u toku i da su u traženje rješenja uključeni predstavnici Evropske unije i Sjedinjenih Američkih Država.\nPodvukao je i da su svi u BiH svjesni obaveze primjene presuda Evropskog suda za ljudska prava, ali i napomenuo da će biti teško okupiti dvotrećinsku većinu potrebnu za promjene Ustava BiH.\nU razgovoru je spomenuto i usvajanja izmjena Zakona o krivičnom postupku BiH, kao i Zakona o sukobu interesa te je pozdravljena činjenica da se prijedlozi ovih zakona nalaze u parlamentarnoj proceduri i izražena nada da će biti usvojeni u najskorijem mogućem roku, piše Fena.\nDelegacija Vijeća Evrope: Ispuniti obaveze koje su pred BiH Reviewed by High Broadcast on svibnja 22, 2018 Rating: 5


2. „ANTILIPIDNI ČAJ“: ujutru, sat premena pre uzimanja hrane, preliti jednu kesicu čaja sa 500 ml vruće vide i sačekati da odstoji 15 minuta, piti malim gutljajima 10-15 min. Istu kesicu popariti sa 500 ml vode i popiti popodne.\n3. „BIOKALCIJUM“: uzimati ujutru po 1 kafenu kašičicu na 250 ml vode 30 minuta pre obroka, malim gutljajima.\n4. „BIOCINK“: uzimati po 2 kapsule uveče, 1,5 sat nakon večere, sa 250 ml vode\n5. „SPIRULINA“:: po 2 kapsule trideset minuta pre doručka i ručka, popiti sa 250 ml vode.\n6. „IKAN“: početi sa 2 kapsule tokom 7 dana, zatim po 3 kapsule tokom 7 dana, preostalih 115 kapsula – po 4 kapsule ujutru, trideset minuta pre doručka, piti sa 250 ml vode.\n7. „VEJKAN“: po 1 kapsulu u popodnevnim satima, 1-1,5 sat nakon ručka, popiti sa 250 ml vode.\n8. „HITOZAN“: po 2 kapsule uveče, natašte, tokom 7 dana, zatim po 3 kapsule - 10 dana, i po 4 kapsule - 14 dana, piti sa 250 ml vode.


Upozorenje za Pazar i još četiri superligaša - Radio Sto Plus\nUpozorenje za Pazar i još četiri superligaša\nZajednica Super lige upozorila je Novi Pazar i još četiri tima iz elitnog ranga da u naredna dva dana izmire sve dugove koje imaju prema drugim klubovima, igračima i trenerima, piše Sportski žurnal. „Ukoliko do 14. februara ne izmire sva dugovanja Crvena zvezda, Novi...\nZajednica Super lige upozorila je Novi Pazar i još četiri tima iz elitnog ranga da u naredna dva dana izmire sve dugove koje imaju prema drugim klubovima, igračima i trenerima, piše Sportski žurnal.\n„Ukoliko do 14. februara ne izmire sva dugovanja Crvena zvezda, Novi Pazar, Jagodina, kragujevački Radnički 1923 i Radnički iz Niša neće biti u prilici da registruju nove igrače, a može se desiti i da im se izrekne mera oduzimanja bodova. Disciplinska komisija Fudbalskog saveza Srbije (DKFSS) u četvrtak će odlučivati o eventualnim kaznama za pomenute klubove koji su već suspendovani“, prenosi Žurnal na svom sajtu.\nNovopazarci će, ako ne izmire dugovanja, biti sprečeni da registruju Ersina Mehmedovića, Sinišu Stevanovića, Vladimira Otaševića, Ivana Dragićevića, Kenana Ragipovića, Nebojšu Stanojlovića, Vuka Sotirovića, Anesa Hota, Marka Šimića i Jasmina Koča.\nDKFSS je ranije saopštila da su zbog neispunjenih finansijskih obaveze postupak protiv tog kluba pokrenuli bivši igrači Miloš Bogunović i Vladan Đogatović, kao i nekadašnji član stručnog štaba Saša Milanović.\nProlećni deo Super lige Srbije počinje za 10 dana, kada će šestoplasirani Novi Pazar biti domaćin vodećem Partizanu.


► Havijeru Solani uskraćena dozvola za ulazak u SAD\nBivši generalni sekretar NATO-a Havijer Solana izjavio je danas da mu je uskraćena elektronska dozvola za ulazak u SAD zbog ranijeg boravka u Iranu gde je učestvovao u pregovorima o nuklearnom sporazumu.\nSolana je u intervjuu španskoj televiziji Antena 3 ocenio tu odluku "prilično jadnom" objašnjavajući da je bio u Iranu 2013. kada je Hasan Rohani tada preuzimao dužnost predsednika Irana.\n"Bio sam tamo kao predstavnik svih koji su pregovarali" sa Iranom o nuklearnom sporazumu iz kojeg su se SAD povukle, odlukom predsednika Donalda Trampa, dodao je Solana.\nBivši generalni sekretar NATO-a rekao da je ponekad neophodno posetiti "i najkomplikovanije zemlje" za nastavak nekih pregovora.\nElektronska dozvola za ulazak na tlo SAD dovoljna je za državljane Evropske unije za period od najmanje tri meseca, umesto klasičnog zahteva za vizu.\nMeđutim, od 2015. osobe koje su boravile u Iranu, Iraku, Siriji, Sudanu, Libiji, Somaliji i Jemenu ne mogu da dobiju tu elektronsku dovzolu već moraju da traže vizu.\nTa mera se obično ne primenjuje za državne funkcionere.\nSolana je rekao da će pokušati da dobije dozvolu jer je naveo da kao profesor predaje na nekoliko univerziteta u SAD.\nŠpanski političar, rođen 1942. godine, bio je generalni sekretar NATO od 1995. do 1999. zatim visoki predstavnik Evropske unije za spoljnu politiku i bezbednost do 2009. godine.


Film „Moj jutarnji smeh“ u Kulturnom centru Zrenjanina - Z1INFO.RS\nNaslovna Kultura i obrazovanje Film „Moj jutarnji smeh“ u Kulturnom centru Zrenjanina\nFilm „Moj jutarnji smeh“ u Kulturnom centru Zrenjanina\nU Kulturnom centru Zrenjanina u četvrtak, 5. i petak, 6. marta u 20 časova prikazuje se film „Moj jutarnji smeh“ (94′) reditelja i scenariste Marka Đorđevića. Glavne uloge igraju Filip Đurić, Ivana Vuković i Jasna Đuričić, a ovo je ujedno i jedna od poslednjih filmskih uloga Nebojše Glogovca.\nKako se navodi u svim datim sinopsisima o filmu je rečeno sledeće: “Moj jutarnji smeh” je dosad opisan raznim rečima, kao retko dobro upakovano filmsko delo, nesvojstveno našoj kinematografiji, naslednik crnog talasa, drama koja će vas nasmejati ili komedija koja će vas rasplakati.\nFilm „Moj jutarnji smeh“ je priča o zakasnelom odrastanju tridesetogodišnjaka Dejana koji konačno gubi nevinost. Sve to,u širem smislu, govori o jednoj generaciji koja je odrastala „pod staklenim zvonom“ i čiji su roditelji pokušavali da sačuvaju decu od surove realnosti. Sada, kada su roditelji izgubili dostojanstvo i snagu i kada su porodice počele da se urušavaju, njihova deca, već odrasli ljudi, konačno moraju da preuzmu odgovornost i suoče se sa životom.\nKarte se prodaju na biletarnici Kulturnog centra, svakog radnog dana i pre početka projekcije, od 10 do 12 i od 18 do 20 časova po ceni od 250 dinara.\nmoj jutarnji osmeh


EU konkurs za ambiciozne mlade novinare – Info Aktivist\nEvropska komisija je, u okviru programa Youth4Regions, pokrenula konkurs za ambiciozne mlade novinare.\nYouth4Regions je program koji studentima novinarstva i mladim novinarima omogućava da otkrivaju što sve EU čini u njihovom region.\nU okviru konkursa biće odabrano ukupno 33 učesnika koji će dobiti pozivnicu za putovanje u Brisel tokom Evropske nedelje regiona i gradova koji bi trebalo da bude održan u oktobru 2020. gde će učestvovati u osposobljavanju, raditi uz mentorstvo poznatih novinara u novinarskim redakcijama i posetiti institucije EU i medijske kuće.\nUspešni učesnici imaće i priliku da osvoje nagradu Megalizzi – Niedzielski za mlade novinare. Konkurs je otvoren za učesnike iz država članica EU, susednih zemalja i zemalja kandidata za pristupanje EU.\nIstraživanje sprovedeno među bivšim učesnicima programa pokazalo je da je zahvaljujući programu 18% ispitanih dobilo ponudu za posao, dok 97 % smatra da im je program pomogao produbiti znanje o EU-u i regionalnoj politici.\nObrazac za prijavu i uslovi dostupni su na sajtu programa Youth4Regions do 13. jula 2020.\nPrevious Post:Štab za vanredne situacije: Podela zaštitne opreme pirotskim medicinarima. Pripremaju se paketi za stare i ugrožene\nNext Post:Kosovska vlada odobrila je 500.000 evra pomoći za Bujanovac, Preševo i Medveđu


Fotografija: Epa/JEON HEON-KYUN\nGuvernerka Narodne banke Srbije Jorgovanka Tabaković kazala je da su rezerve evra i zlata na rekordno visokom nivou.\nTabaković je za dnevni list “Vesti“ rekla da su bruto devizne rezerve NBS bile na kraju septembra na rekordno visokom nivou od kada se prate i iznosile su 16,8 milijardi evra.\n“U prethodnih pet godina, od kada se, kao rezultat poboljšanih makroekonomskih performansi naše zemlje, beleže strukturni aprecijacijski pritisci glavni izvor povećanja deviznih rezervi bile su intervencije NBS neto kupovinom deviza na domaćem deviznom tržištu. To je najzdraviji način povećanja rezervi, jer ne podrazumeva bilo kakvo zaduživanje, niti druge obaveze”, objasnila je ona.\nKazala je da je u tom periodu putem intervencija kupljeno 4,7 milijardi evra u neto iznosu.\nŠto se tiče rezervi zlata, Tabaković kaže da Srbija raspolaže sa 36,9 tona zlata, što je skoro dva i po puta više nego krajem 2012. godine kada smo imali 15,3 tone zlata.\n“Srbija ima više zlata od svih republika bivše SFRJ, a neke zemlje, poput Hrvatske, su tokom prethodnog perioda prodale sve svoje rezerve zlata“, rekla je ona dodajući da zlato služi kao garancija poverenja, a i kao oblik zaštite od inflacije na duži rok, ali i za upravljanje deviznim rezervama, jer se zlato kupuje radi dodatne diversifikacije strukture deviznih rezervi, čime se ojačava finansijska stabilnost zemlje.\nNajvažnije za građane i privredu, kaže, je to da će NBS u budućnosti nastaviti da vodi predvidivu i kredibilnu monetarnu politiku, u čijem fokusu se već godinama nalazi očuvanje sveukupne stabilnosti, kako stabilnosti cena i fanansijskog sistema, tako i neophodne relativne stabilnosti deviznog kursa.\n“Zahvaljujući aktivnostima Narodne banke Srbije, postignuta je relativna stabilnost kursa dinara prema evru koja se održava već više od devet godina. Ukoliko je nešto stabilno u dužem vremenskom periodu, to znači da je fundamentalno na nivou koji je tržišno određen kao realističan, na kojem i treba da se nalazi“, rekla je ona.\nTabaković je kazala da se izvoz ne stimuliše kursom, posebno u ekonomijama sa povećanim stepenom evroizacije već strukturnim politikama, već se izvoz na dug rok podstiče prevashodno onako kako to naša zemlja i radi godinama unazad – izgradnjom izvoznih kapaciteta i uključivanjem u globalne proizvodne i uslužne lance.\n“Za sve to je neophodna stabilnost u svakom pogledu – stabilnost cena, finansijska, fiskalna i politička stabilnost. U otvorenoj ekonomiji poput naše, preduslov sveukupne stabilnosti i rasta poslovnog, investicionog i potrošačkog poverenja je stabilnost deviznog kursa“, objasnila je Tabaković.\nNBS, prema njenim rečima, bila je prva ekonomska institucija u zemlji, a takođe i jedna od prvih centralnih banaka u regionu, koja je reagovala na pandemiju donošenjem konkretnih mera.\nGovoreći o inflaciji rekla je da je trenutni rast pod uticajem privremenih faktora i najvećim delom je posledica niske baze iz prošle godine, kao i globalnih kretanja na strani ponude – pre svega izlaska svetske ekonomije iz pandemije. “Očekujemo da će se inflacija još nekoliko meseci zadržati iznad gornje granice ciljanog raspona, što je slučaj i u drugim zemljama, posle čega će se vratiti u donju polovinu ciljanog raspona u toku 2022. godine“, kazala je Tabaković.


Vesti online / Vesti / Srbija / Naređeno rušenje vikendica uz reku Gradac\nČetvrtak 20. 6. 2019.\nNaređeno rušenje vikendica uz reku Gradac\nGradska komunalna ispekcija u Valjevu naložila je uklanjanje nekoliko "divljih objekata" u klisuri reke Gradac, koja je zaštićeno prirodno dobro, rekao je načelnik te inspekcije Đorđe Milanović.\nNelegalna vikndica nikla za dve nedelje\nMilanović je rekao novinarima da je povod bila anonimna prijava o izgradnji vikendice na Šarenom platnu, čiji je investitor iz Beograda, a koja je bespravno podignuta u protekle dve nedelje.\nProtiv investitora je podneta krivična prijava, a dat mu je rok od 15 dana da ukloni sporni objekat.\n"Ako vlasnici spornih objekata ne sruše vikend kuće za koje nemaju dozvole, učiniće to Gradska uprava uz pomoć mehanizacije javnih preduzeća", kazao je Milanović.\nPoseban problem je i saobraćaj uz reku Gradac, koji valjevska vlast godinama ne uspeva da reši. Klisura Gradca je zaštićeno prirodno dobro i o njoj brine Ekološko društvo "Gradac" na Šarenom platnu ima svoji bivak.\nMnogi smatraju da zbog "dvostrukih aršina" pri izdavanju dozvola problem "divlje gradnje" uz reku Gradac i nastaje.\nPonedeljak 17.06.2013. 11:53\nEkolosko drustvo Gradac,hahaha,par krimosa koji su se sastali i izigravaju nekako ekolosko drustvo.Uzgajaju Marihuanu pored Graca itd. A u celokupnom Valjevu samo ako ste uz nekoga iz vlasti mozete dobiti dozvolu za neki objekat. Bagra koje nigde nema u tolikom broju


Makronov predlog političke zajednice ne narušava perspektivu članstva Zapadnog Balkana u EU\nCentar savremene politike (European Western Balkans) 14.05.2022.\nPonovo izabrani predsednik Francuske Emanuel Makron 9. maja, govoreći u Evropskom parlamentu povodom Dana Evrope i završne ceremonije Konferencije o budućnosti Evrope, izneo je predlog o kreiranju Evropske političke zajednice. U regionalnim medijima preovladao je stav da Makronova ideja “ne vodi nikud”, te da postoji opasnost da bi države Zapadnog Balkana mogle da budu “večno u čekaonici” za ulazak u EU.\nMeđutim, Makron je govoreći o Ukrajini, u kontekstu podnete kandidature za članstvo, rekao da je proces proširenja takav da bi mogao da potraje godinama čak i decenijama. Prema njegovim rečima, uzimajući u obzir nivo trenutne integracije i ambicija Evropske unije, za članstvo ne može biti prečica. Ali rečeno je i da novi geopolitički kontekst stvara potrebu da Evropa bude ujedinjena i stabilna, a da pri tom “bliskost unutar EU ne bude krhka”.\n“MIslim da bih ovo o čemu govorim kvalifikovao kao Evropsku političku zajednicu. Ova nova organizacija omogućila bi evropskim državama koje se pridržavaju svih naših vrednosti da pronađu novi prostor za bezbednosnu, političku, energetsku i infrastrukturnu saradnju, gde bi ljudi cirkulisali, posebno mladi”, rekao je francuski predsednik. Govoreći o Zapadnom Balkanu, Makron je poručio da bi proces pristupanja država regiona EU trebalo nastaviti kao i da je “usmerenje ovih država prema EU jasno”.\nPročitaj još: Makron: Pristupanje Zapadnog Balkana da se nastavi\nDa Makronova ideja ne bi smela da dovede u pitanje proces pristupanja Zapadnog Balkana, poručio je nakon sastanka sa francuskim predsednikom kancelar Nemačke Olaf Šolc. Kako prenosi Dojče vele, Šolc je u tom stavu bio izričit, a isto je poručio i nemački specijalni izaslanik za Zapadni Balkan Manuel Zaracin. On je rekao da je Nemačka protiv “drugorazrednih članica EU” i da se zalaže za punopravno članstvo regiona u EU.\n“Jasno je da ovo ne sme i neće nas zaustaviti u onome što smo počeli, odnosno sa procesima pristupanja Evropskoj uniji na kojima smo tako dugo radili. Ovo je posebno važno za Zapadni Balkan. Mnogo tamošnjih zemalja je stiglo daleko u pripremama i napravili su neke hrabre odluke. Ova hrabrost mora da se nagradi u nekom trenutku”, rekao je Zaracin.\nSagovornici EWB-a ocenjuju da ukoliko se pažljivo sluša govor fracuskog predsednika mesta za dileme nema, jer se ideja Evropske političke zajednice ne odnosi na Zapadni Balkan.\nProgramska direktorka Centra za evropske politike (CEP) Milena Lazarević kaže za European Western Balkans da je predsednik Makron jasno u svom govoru naznačio da je put Zapadnog Balkana već trasiran i da treba da se nastavi.\n“Rekla bih da je nova politička zajednica možda pre namenjena zemljama Istočnog partnerstva, za koje možda neće postojati konsenzus članica EU o davanju statusa kandiata i jasne perspektive članstva”, ocenjuje Lazarević.\nNikola Perišić, doktorand Fakulteta političkih nauka, Makronov predlogi tumači kao jednu vrstu kompromisnog rešenja, koje bi trebalo da zadovolji države za koje je izvesno da u periodu od narednih minimum deset godina neće moći da postanu članice. On podseća da je Makronov predlog da deo te zajednice bude i Velika Britanija, koja je izašla iz Unije 2020. godine, što govori o da postoji potreba za jednom političkom integracijom na evropskom kontinentu.\n“Jasno je da je sve to posledica ukrajinske krize i želja da se pre svega Ukrajina na neki način integriše. Međutim, još uvek su nejasne nadležnosti ove zajednice i način na koji bi ona funkcionisala”, kaže Perišić.\nŠiri kontekst: Otkud Makronov predlog baš sada?\nSimbolično, na Dan Evrope 9. maja u Strazburu je završena jednogodišnja debata građana EU u kakvoj Uniji žele da žive. Konferencija o budućnosti Evrope, koju je politički “pogurao” upravo Makron, zamišljena je kao “eksperiment” koji će građanima omogućiti da izraze svoje mišljenje o tome kako bi EU trebalo u budućnsoti da izgleda, što je rezultiralo konkretnim predlozima. Radi se o 49 predloga koji pokrivaju devet tema: klimatske promene, zaštitu životne sredine, ekonomiju, migracije, digitalnu transformaciju, demokratiju i vrednosti vladavine prava kao i koje je mesto Evrope na globalnoj karti.\nTako je Makronov predlog došao u kontekstu jedne šire debate o načinima na koji bi Evropska unija u trebalo da se razvija ali i kada je postalo jasno da za Ukrajinu neće biti prečica za punopravno članstvo.\nNikola Perišić podseća da je potrebi reforme EU Makron govorio i tokom svoje predizborne kampanje za predsedničke izbore u Francuskoj, dodajući da je Makronova pobedila obezbedila “mirniji period” za EU, nego što bi to bio slučaj da je na izborima pobedila njegova protivkandidatkinja Marin la Pen.\n“Reforme koje je Makron predložio, odnosno osnivanje Evropske političke zajednice može se tumačiti i kao deo šire reforme EU što svakako sledi i o čemu je Makron govorio i tokom predizborne kampanje uoči predsedničkih izbora u Francuskoj”, kaže Perišić i dodaje da je Makron pored ovog izneo još jedan važan predlog reforme EU koji se odnosi ukidanje jednoglasnog odlučivanjima u ključnim pitanjima, koji bi trebalo da obezbedi brže i efikasnije reakcije EU.\nOvo nije prvi put da predsednik Francuske Emanuel Makron iznosi predloge promena u sferi koja se tiče politike proširenja. Nakon što na nivou EU nije doneta odluka da se 2019. godine, nakon što je Severna Makedonija ispunila svoj deo obećanja i promenila ime, sa Skopljem i Tiranom otvore pregovori o pristupanju, Makron je izneo ideju o novoj metodologiji pristupanja. To je na nivou EU kasnije i usvojeno 2020. godine, kada su sva pregovaračka poglavlja grupisana u šest tematskih klastera.\nPolitička zajednica: Šansa za razdvajanje evropske od perspektive članstva?\nDa region Zapadnog Balkana ima “jasnu evropsku perspektivu” potvrđivalo se još od samita EU-Zapadni Balkana u Solunu 2003. godine. To je kasnije stajalo u velikom broju zvaničnih dokumenata koji se odnose region u celini, ili na države poimence. Još jednom je to rečeno i prošlog oktobra u deklaraciji EU nakon neformalnog samita lidera EU i Zapadnog Balkana kada je pružena “nedvosmislena podrška EU evropskoj perspektivi Zapadnog Balkana”. Strpljenje kako sada stvari stoje najviše gube građani, koji o “evropskoj perspektivi” slušaju već dve decenije.\nOdgovarajući na pitanje našeg portala da li ovaj predlog može pokrenuti debatu o potrebi da se i politika proširenja reformiše, programska direktorka Centra za evropske politike ocenjuje da ovaj predlog možda može na videlo izneti potrebu reforme kako bi se zemljama koje su u procesu pristupanja dao dodatni podstrek i perpsktiva članstva.\n“Ovo je važno da bi se perspektiva članstva odvojila od nejasne ‘evropske perspektive’ koja je ponavljana poslednjih godina, a koja kao termin u sebi sada možda može da obuhvati i perspektivu ulaska u neku buduću evropsku političku zajednicu umesto pristupanja EU”, kaže Lazarević.\nOna dodaje da bi dalje reforme politike proširenja, ukoliko do njih dođe, trebalo graditi na temeljima postojeće (već revidirane) metodologije za vođenje pristupnih pregovora, ali uzimajući u ozbir potrebu da konačno EU, odnosno Evropska komisija i države članice, počnu da govore o konkretnom momentu pristupanja.\nLazarević precizira da to znači da je potrebno govoriti na koji način članstvo postoći što pre i šta je ono što zemlje koje pregovaraju za članstvo moraju konkretno da urade da bi do potpisivanja pristupnih pregovora došlo što pre, ali i koje eventualne ustupke treba da napreve da bi države članice to prihvatile u sadašnjem kontekstu.\nCentar za evropske politike predstavio je prošle godine ideju o faznom pristupanju EU, koji bi mogao da pomogne u prevazileđenju očiglednog ćorsokaka u procesu proširenja. Milena Lazarević smatra da bi paralelnom implementacijom faznog pristupanja i Makronovog predloga moglo da dođe do jasnog razgraničenja procesa pristupanja od procesa političke saradnje sa demokratskim državama koje nemaju ambiciju ili perspektivu članstva.\n“Makronova politička zajednica je jasno izneta kao predlog za demokratske države koje ne bi postale članice EU – bilo zato što im nije data takva perspektiva ili zato što one same to ne žele. Štaviše, smatram da bi paralelnom implementacijom te dve ideje došlo do jasnog razgraničenja procesa pristupanja EU – koji bi se konkretizovao i ubrzao primenom modela faznog pristupanja – i procesa političke saradnje i zbližavanja sa demokratskim evropskim zemljama koje nemaju ambiciju ili perspektivu članstva”, zaključuje Lazarević.


Za 20.godišnjicu poslovanja, 6400 radnika počastio putovanjem iz snova\nDirektor i vlasnik kineske kompanije Tiens Group za 20. godišnjicu poslovanja radnike je počastio velikodušnim poklonom – svih 6400 radnika je odveo na putovanje u Francusku, vrijedno 37 miliona dolara.\nLi Jinyuan, vlasnik i osnivač kompanije, bukirao je 140 hotelskih soba u Parizu i radnike počastio turističkim turama. Posjetili su Ajfelov toranj, Luvr ,zatim Azurnu obalu. Platio im je putovanje do južne obale, gdje je bukirao 4760 soba u hotelima s četiri i pet zvjezdica u Monaku i Canu.Godišnjicu su proslavili u Nici, gdje su se zabilježili u Ginisovu knjigu rekorda, formirajući rečenicu ‘San Tiensa je Nica na Azurnoj obali’. Isto tako, ovo je najveća turistička grupa koja je ikad posjetila Francusku.\nTiens konglomerat se bavi širokim spektrom djelatnosti, uključujući biotehnologiju, logistiku, finansije i nekretnine. Kompanija je osnovana 1995, a osnivač je upravo Li Jinyuan, koji je 24. najbogatiji čovjek u Kini. Njegovo se bogatstvo procjenjuje na 1,2 milijarde dolara.\nOznake Kina odnosi sa zaposlenima putovanje Tiens Group\nBritanije: Lloyds banka se rasprodaje\nAukcija akcija Telekoma i Solane biće održana u petak


Lukašenko naredio prinudno sletanje aviona kompanije Rajner\nTanjug 23. maja 2021. 17:05\nMINSK – Predsednik Belorusije Aleksandar Lukašenko naredio je danas prinudno sletanje u Minsk aviona kompanije Rajaner u kojem je putovao istaknuti opozicioni bloger Roman Protaševič.\nU izveštaju Rojtersa se navodi da je Lukašenko lično naredio i da jedan avion beloruske ratne avijacije doprati avion Rajanera do aerodrome u Minsku.\nProtaševiča, koji je bio na poternici beloruskih vlasti nakon prošlogodišnjih masovnih protesta organizovanih zbog sporne izborne pobede Aleksandra Lukašenka, uhapšen je nakon današnjeg sletanja na aerodrom u Minsku.\nMinistarstvo unutrašnjih poslova Belorusije potvrdilo je privođenje Romana Protaševiča, suosnivača kanala Nekstia Telegram, označenog kao eskstremistu u Belorusiji.\nProtaševič je putovao avionom kompanije Rajaner iz Atine u Vilnjus, letelica je prinudno aterirala u Minsk zbog navodne dojave o bombi, ali specijalne službe nisu otkrile eksplozivnu napravu, preneo je ranije TAS S.\nMeđutim, predstavnica Litvanskih aerodrome Lina Beisien izjavila je danas da je avion prinudno sleteo zbog konflikta između jednog putnika i člana posade i dodala da litvanska uprava za civilno vazduhoplovstvo nije imala informacije o bombi u letelici.\nVrhovni sud Belorusije označio je 20. oktobra 2020. godine kanal Nekstia Telegram kao ekstremistički, a njegovog osnivača Stepana Putila i glavnog urednika Romana Protaševiča optužio za organizovanje pobune i podsticanje na mržnju.\nPrema beloruskim zakonima, Putilo i Protaševič bi mogli da budu osuđeni na zatvorske kazne do 15 godina.


Jevtić i Bratu razgovarali o potrebi većeg angažovanja institucija u sprečavanju incidenata | Radio Kosovska Mitrovica\nHoti najavio strogu primenu mera na Kosovu, bez vanrednog stanja\n28. May, 2020 15:03 |\nPoslednji incidenti u kojima su Srbi povratnici bili na meti napadača je bila glavna tema sastanka između ministra za zajednice i povratak, Dalibora Jevtića i ambasadora OEBS-a na Kosovu, Jan Bratua.\nTokom susreta dva zvaničnika je zaključeno da je neophodno veće angažovanje svih institucija na Kosovu u rešavanju bezbednosnih incidenata koji su zadnjih meseci pogodili srpsku zajednicu i povratničke sredine.\nMisija OEBS-a na Kosovu sa žaljenjem gleda na sve što se događa i zabrinuta je zbog učestalih napada na Srbe i njihovu imovinu na Kosovu. Ambasador Bratu je istakao da je misija OEBS-a povećala svoje prisustvo u mestima gde su se dešavali bezbednosni incidenti u kojima su meta bili Srbi povratnici i da su već preduzete aktivnosti na lokalnom, regionalnom i centralnom nivou u cilju institucionalnog rešavanja ovakvih problema.\nMinistar Jevtić je tokom sastanka zahvalio ambasadoru i misiji OEBS-a na Kosovu što adekvatno reaguje i osuđuje sve incidente koji pogađaju nevećinske zajednice i njihovu imovinu.\n”Imamo primere da kada predstavnici međunarodnih organizacija više govore o problemima nevećisnkih zajednica na Kosovui kada postoji veće angažovanje, dolazi do pozitivnih promena. Upravo zbog toga je neophodno da se svi aktivnije uključimo u zaštiti prava zajednica i sprovođenju zakona”, kazao je ministar.\nSve zajednice, uključujući i nevećinske zajednice, treba da imaju jednaka prava i uživaju jednaku zaštitu na Kosovu i s tim u vezi je potrebna veća posvećenost i angažman pojedinaca i institucija na Kosovu, zaključeno je na današnjem sastanku. Na kraju sastanka je dogovoreno da se pokrene više inicijatva i konretnog zajedničkog delovanja svih insitucija u cilju zaštite imovine i života povratnika.


U nedelju 22. aprila nastavak akcije besplatnih preventivnih pregleda u zdravstvenim ustanovama širom Srbije!!!\nAkcija besplatnih preventivnih pregleda u cilju rane dijagnostike i promocije prevencije kao najefikasnijeg načina brige o sopstvenom zdravlju se nastavlja i ove nedelje.\nAkciju sprovodi Ministarstvo zdravlja i biće nastavljena u nedelju, 22. aprila, od 8 do 16 časova, u zdravstvenim ustanovama širom zemlje.\nU prethodnih sedam akcija, više od 140.000 građana obavilo je preventivne preglede a od tog broja nekoliko hiljada njih upućeno je na dalju dijagnostiku. Ministarstvo zdravlja i ovim putem poziva građane da učestvuju u nedeljnoj akciji, obave preventivne preglede i time pozitivno utiču na svoje zdravlje. (klik na link ispod)


Navijači se vraćaju na Koševo: Poznata količina i cijena karata koje će se pustiti u prodaju za duel s Milsamijem\nFudbalski klub Sarajevo objavio je informacije o prodaji karata za utakmicu kvalifikacija za Ligu konferencija protiv moldavskog Milsamija.\nZa utakmicu između Sarajeva i Milsamija koja će biti odigrana sljedećeg četvrtka na “Koševu” biće pušteno u prodaju devet hiljada i 600 ulaznica. Nakon utakmice bez golova koja se juče odigrala u Moldaviji, “Divovi” će uz pomoć 30 odsto kapaciteta stadiona tražiti prolaz u drugo kolo kvalifikacija za Ligu konferencija.\nPored količine poznate su i cijene karata. Ulaznica za sjevernu ili južnu tribinu koštaće 5KM, za istočnu 10KM, te zapadnu 12KM, a utakmici će moći prisustvovati isključivo navijači koji su u posljednjih šest mjeseci prebolili virus korona, koji su vakcinisani i revakcinisani, primili prvu dozu vakcine u posljednjih 14 dana ili uz sebe posjeduju negativac PCR test ne stariji od 72 sata ili antigenski test ne stariji od 24 sata.\nPrethodni članakLana Pudar se plasirala u novo finale, Jovan Lekić se bori za medalju\nNaredni članakTravnik u novom ruhu ulazi u novu sezonu


"SIMBOL SVEGA ŠTO POVEZUJE EVROPU" Putin nudi ruske stručnjake za obnovu katedrale, cela EU pritekla u pomoć\n16.04.2019. 11:12 > 14:24\nIz celog sveta pristižu poruke podrške i pozivi na pomoć Francuskoj pri obnovi katedrale Notr Dam koju je juče zahvatio požar.\nPutin nudi pomoć i stručnjake\nTusk: Simbol svega što povezuje Evropu\nVelika šteta koja je naneta katedrali Notr Dam u Parizu predstavlja udarac za celu Evropu i cela Evropa će doprineti njenoj obnovi, poručili su danas lideri EU na sednici Evropskog parlamenta u Strazburu.\n"Evropa je ranjena. Francuska je ranjena. Pariz je ranjen," rekao je predsednik Evropske komisije an Klod Junker obraćajući se poslanicima u EP-u i obećao da će EU pokazati solidarnost.\nJunker je naglasio da su svi u EU ožalošćeni i dodao da je juče bio "uasan dan" za sve one koji vole Francusku i Pariz, preneo je Rojters.\nPredsednik Evropskog saveta Donald Tusk uporedio je tragediju koja je zadesila francusku prestonicu sa onom u Gdanjsku, njegovom rodnom gradu, koji je sravnjen sa zemljom tokom Drugog svetskog rata, ali je obnovljen.\n- Vi ćete takođe obnoviti svoju katedralu - rekao je Tusk i uputio reči utehe i solidarnosti sa celokupnim francuskim narodom u vreme tragedije koja ih je zadesila.\nOn je, kako je ranije preneto, pozvao zemlje članice EU da pomognu Francuskoj u obnovi Notr Dama, ističući da je ta katedrala u Pariz simbol onoga što povezuje Evropu.\nPortparol Vatikana Alesandro đizoti napisao je danas na Tviteru da je papa "blizak Francuskoj" i da nudi molitve "za sve one koji pokušavaju da se nose sa ovom dramatičnom situacijom", preneo je AP.\nNAKON POŽARA U NOTR DAMU Stotine ljudi okupilo se na molitvi ispred katedrale (VIDEO)\nNeša A nije vam bilo žao 150 razrušenih crkvi i manastira na Kosovu? Licemeri!\nSanja Putin je osecajan covek.


SRPSKA ISTORIJA | Vukotić Media\nSmela pustolovina u lavirinte istorije\nKnjiga Srpska istorija daje pregled istorije današnjeg područja Srbije, od neolita do najnovijih političkih dešavanja. Istovremeno, delo daje uvid u glavne tokove moderne istorije onog dela srpskog naroda koji je živeo i živi van Srbije. Najteži zadatak kod ovakvih sinteza je pronaći ravnotežu između kritičnosti i akademskog konzervativizma, između spornog i potvrđenog, između činjenice i tumačenja. Čini se da je autor, upravo u ovom najosetljivijem segmentu, pokazao značajnu sposobnost da uskladi nove pristupe i stare, proverene i potvrđene nalaze klasika srpske istoriografije. Vrlina ove knjige je da čitaocu predstavlja značajne dileme i sporna mesta koja postoje u srpskoj istoriji u prethodna dva veka. Autor znalački i argumentovano obrađuje ove sporove, uz brojne podatke kojima potkrepljuje svoje zaključke. On pristupa spornim mestima oprezno i trezveno, i time unosi ravnotežu između klasičnih proverenih dometa srpske istoriografije i usiljenog nastojanja pojedinih istoričara, u zemlji i u inostranstvu, da politizuju noviju srpsku istoriju. Dodatan kvalitet ove knjige je u pažljivom i znalački urađenom izboru domaćih i stranih izvora koji prate većinu poglavlja. Smisao za važnu pojedinost, umešnost uviđanja istorijskih vertikala i iznalaženje svojevrsnih niti srpske istorije, sastojci su koji čine ovu istoriju privlačnom i čitljivom. Autorovo poznavanje evropske istorije od antičkih vremena do savremenosti, omogućava mu da smesti istoriju Srbije u odgovarajući kontekst. Njegova erudicija mu olakšava snalaženje, ne samo u nedorečenostima srpske istoriografije već i u srodnim humanističkim disciplinama kojih se prikladno dotiče na više mesta u knjizi. Srpska istorija iz pera Čedomira Antića predstavlja smelu pustolovinu u lavirinte srpske istorije koja se završila uspešnom sintezom, pružajući tako čitaocu sjajan spoj novijih domaćih i stranih nalaza i tumačenja srpske istorije, kao i pozamašnog opusa kritičke srpske istoriografije iz poslednjih 140 godina.\nVanredni profesor Fakulteta političkih nauka Univerziteta u Beogradu\nrođen je 1974. godine u Beogradu. Diplomirao je istoriju na Filozofskom fakultetu u Beogradu 1999. godine. Magistrirao je savremenu istoriju na Fakultetu za istorijske studije Univerziteta u Bristolu 2002. godine i nacionalnu istoriju novog veka na Univerzitetu u Beogradu 2003. godine. Doktor istorije postao je 2008. godine, odbranivši tezu pod naslovom Velika Britanija i Srbija u vreme Prvog svetskog rata. Proučava istoriju međunarodnih odnosa Velike Britanije i Srbije u 19. i 20. veku.\nObjavio je devetnaest naučnih radova i sedam knjiga među kojima i Ralph Paget: A Diplomat in Serbia (2006) i Neutrality as Independence: Great Britain, Serbia and the Crimean War (2007). Dobitnik je nagrade Severnoameričkog udruženja za srpske studije (NAASS) za 2006. godinu.\nČedomir Antić je docent na Odeljenju istorije Filozofskog fakulteta Univerziteta u Beogradu.


Napad na ambulantu u Prizrenu - BKTVNews\nNapad na ambulantu u Prizrenu\n11. Oktobar 2018. u 09:10\nNepoznati počinioci izvršili su tokom noći napad na ambulantu Zdravstvenog centra Prizren u selu Novake, u kojem je pričinjena materijalna šteta, saopštila je Kancelarija Vlade Srbije za Kosovo i Metohiju.\nNa tom zdravstvenom objektu razbijena su stakla i policija je izvršila uviđaj, ali napadači još nisu identifikovani.\nOvo je samo poslednji u nizu napada na imovinu Srba i Srbije na Kosovu i Metohiji u veoma kratkom periodu, koji je izazvao veliku uznemirenost u tom metohijskom selu.\nKancelarija za Kosovo i Metohiju apeluje na privremene institucije samouprave u Prištini da konačno počnu da stvaraju društvenu klimu u kojoj će etnički motivisani napadi biti deo ružne prošlosti, a na međunarodne organizacije na terenu da prestanu da okreću glavu na drugu stranu i da konačno priznaju ozbiljnost problema.\nNajoštrije osuđujući besprizorni i nehumani napad na zdravstvenu ustanovu, apelujemo na Srbe na Kosovu i Metohiji da ne dozvole da budu zastrašeni ovakvim, očito ciljanim napadima i da ne nasedaju na provokacije, navodi se u saopštenju.\nI Srbi iz Velike Hodče, na Kosovu i Metohiji bili nedavno na meta pljačkaša, kada je Stanoju Miciću ukraden automobil, a porodici Čukarić krave i telad.\nTagovi: Kosovo, napad,


Sudbina Mančester sitija biće poznata u junu - Kolporter : Kolporter\n> Sudbina Mančester sitija biće poznata u junu\nSud za sportsku arbitražu (CAS) saopštio je da će odluku o žalbi Mančester sitija na dvogodišnju zabranu nastupa u evropskim klupskim takmičenjima raspravljati u terminu od 8. do 10. juna.\nEvropska fudbalska unija (Uefa) je zabranila je “građanima” nastup u klupskim takmičenjima u naredne dve godine, uz novčanu kaznu od 30 miliona evra, nakon što je utvrđeno da je aktuelni šampion Engleske “precenio” prihod od sponzora u razdoblju od 2012. do 2016. godine.\nSiti je odbacio optužbe pod izgovorom da nisu tačne, dok je CAS saopštio da će saslušanje trajati tri dana i neće biti otvoreno za javnost.\n“Neka saslušanja mogu biti izvedena u obliku video-konferencija”, saopštio je CAS zbog pandemije koronavirusa.\nSudska procedura uključuje razmenu pismenih podnesaka između dve strane, dok se arbitražno veće saziva radi saslušavanja žalbe.\nSiti je kriv zbog toga što je lažno povećavao prihode od sponzora, kada je predavao godišnju dokumentaciju za finansijski fer-plej. Presuda je došla posle istrage koja je pokrenuta kada je u novembru Špigl objavio dokumenta.\nKaznu će Siti početi da izdržava od naredne sezone, što znači da će ovu sezonu moći da završi u najjačem evropskom takmičenju, ukoliko ona bude kompletirana zbog novonastale situacije.\nIz kluba su pre žalbe istakli da su “razočarani, ali ne i iznenađeni” zbog odluke donesene na osnovu predrasuda.


Čačak nastavio saradnju sa NIS-om: Koji projekat će ove godine biti među najboljima?! | EpicentarPress\nPotpisivanje ugovora za dalju saradnju NIS - Čačak\nDatum: 22.03.2019. 23:46\nPotpisivanjem sporazuma o saradnji između NIS-a i 13 lokalnih zajednica ujedno počinje i ovogodišnji konkurs "Zajednici zajedno". Vodeći se činjenicom da je samo zdrava zajednica, jaka zajednica, NIS je ovogodišnji budžet u okviru programa "Zajednici zajedno" u ukupnom iznosu od 116,5 miliona dinara, usmerio isključivo u oblasti zdravstvene zaštite dece i omladine, u lokalnim zajednicama u kojima posluje.\nOd ove godine programu se pridružila i 13. lokalna zajednica – Plandište, čime NIS nastavlja da proširuje partnerstvo i prijateljstvo sa opštinama i gradovima širom Srbije.\nNa ovaj način kompanija želi da doprinese daljem razvoju lokalnih zajednica i pruži svoj doprinos unapređenju kvaliteta života u njima, posebno najmlađima. U skladu sa tim ciljem, u svakom gradu ili opštini u kojima se program sprovodi, biće finansirano do pet projekata koje prijave zdravstvene ustanove.\nO izboru projekata odlučivaće Komisija sastavljena od predstavnika Ministarstva zdravlja Republike Srbije, kompanije NIS i lokalne zajednice. Svi uslovi i propozicije javnog konkursa "Zajednici zajedno" koji traje do 22. aprila, 2019. godine mogu se naći na sajtu www.zajednicizajedno.nis.eu, a rezultati konkursa biće objavljeni do 31. maja 2019. godine.\nKao jedan od vodećih socijalnih investitora u Srbiji i regionu, NIS pod sloganom „Budućnost na delu“ već godinama ulaže značajna sredstva u podršku mladima, unapređenje obrazovne infrastrukture, popularizaciju nauke, kulture i umetnosti, doprinosi poboljšanju uslova za rad u zdravstvenim i socijalnim ustanovama od šireg društvenog značaja.\nTokom poslednjih 11 godina, kompanija je u društveno odgovorno poslovanje uložio preko 3,7 milijardi dinara, a samo u rad zdravstvenih ustanova širom Srbije, uloženo je gotovo 100 miliona dinara.\nDonirana su značajna sredstva za nabavku medicinske opreme Institutu za zdravstvenu zaštitu dece i omladine Vojvodine u Novom Sadu, kao i Univerzitetskoj dečijoj klinici "Tiršova" u Beogradu. Krajem 2018. godine NIS je uručio donaciju Opštoj bolnici «Studenica» u Kraljevu i Kliničko-bolničkom centru u Kosovskoj Mitrovici. Takođe, kompanija je podržala i Hemato-onkološko odeljenje za dečje interne bolesti u Nišu, kao i Institut za zdravstvenu zaštitu majke i deteta "Dr Vukan Čupić".\nZajedno sa partnerima, kompanija je učestvovala i u akciji "Magnet za ljubav", tokom koje je nabavljen uređaj za magnetnu rezonancu za Institut za zdravstvenu zaštitu dece i omladine u Novom Sadu.\nIzvor: NIS, Epicentar press


Dvoje poginulo i više od 220 povrijeđeno u sukobima u Kairu - Klix.ba\nDvoje poginulo i više od 220 povrijeđeno u sukobima u Kairu\n16.12.2011. u 21:22\nEskalacija sukoba (Foto: AFP)\nNajmanje dvije osobe su poginule i više od 220 povrijeđeno u petak u krvavim sukobima egipatske vojske i demonstranata ispred zgrade vlade u Kairu, izvjestila je egipatska državna televizija, pozivajući se na ministarstvo zdravlja.\nSukobi u centru Kaira počeli su pred zoru, pošto je jedan učesnik protesta obliven krvlju rekao da su ga vojnici uhapsili i pretukli, što je naljutilo njegove drugove koji su počeli kamenicama i molotovljevim koktelima da gađaju vojnike, koji su uzvratili, prenosi AFP.\nDemonstranti, koji od kraja novembra protestuju tražeći od vojnog rukovodstva da preda vlast civilnim liderima, uzvikivali su "Narod traži pogubljenje feldmaršala", misleći na Huseina Tantavija, lidera Vrhovnog vijeća oružanih snaga koji je preuzeo vlast nakon svrgavanja predsjednika Hosnija Mubaraka.\nDanašnji sukobi, najkrvaviji od protesta od novembru na kojima je poginulo više od 40 osoba, bacili su u sjenku prebrojavanje glasova u drugoj fazi izbora za donji dom parlamenta.\nVojne vlasti, koje su suspendovale Ustav, saopćile su da će predati vlast poslije predsjedničkih izbora, koji treba da budu održani do kraja juna sljedeće godine, a za sada su nejasna ovlašćenja prijelazne egipatske vlade i parlamenta za čije predstavnike su izbori u toku.